Europaudvalget 2016 KOM (2016) 0279 Offentligt - PDF\nDownload "Europaudvalget 2016 KOM (2016) 0279 Offentligt"\n1 Europaudvalget 2016 KOM (2016) 0279 Offentligt EUROPA- KOMMISSIONEN Bruxelles, den COM(2016) 279 final 2016/0141 (COD) Forslag til EUROPA-PARLAMENTETS OG RÅDETS FORORDNING om ændring af forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (Tyrkiet) DA DA\n2 1. BAGGRUND FOR FORSLAGET Forslagets begrundelse og formål BEGRUNDELSE Den 16. december 2013 indledte EU og Tyrkiet dialogen om visumliberalisering parallelt med undertegnelsen af tilbagetagelsesaftalen mellem EU og Tyrkiet. Dialogen er baseret på køreplanen for indførelse af en visumfri ordning med Tyrkiet ("køreplanen"), et dokument, der fastsætter de krav, som Tyrkiet skal opfylde, for at Europa-Parlamentet og Rådet kan ændre forordning (EF) nr. 539/2001 1, hvilket vil gøre det muligt for tyrkiske borgere, der er i besiddelse af et biometrisk pas i overensstemmelse med EU's standarder, at rejse til en medlemsstat uden visum i forbindelse med kortvarige ophold (dvs. op til 90 dage inden for en periode på 180 dage). De 72 krav, der er fastsat i køreplanen, er inddelt i fem tematiske områder ("hovedområder"), nemlig dokumentsikkerhed, migrationsstyring, offentlig orden og sikkerhed, grundlæggende rettigheder og tilbagetagelse af irregulære migranter. Den første rapport om Tyrkiets fremskridt med at opfylde kravene i køreplanen for en visumliberaliseringsordning 2 ("den første rapport") blev vedtaget af Kommissionen den 20. oktober I rapporten blev opfyldelsen af hvert krav vurderet, og der blev fremsat henstillinger til yderligere fremskridt for samtlige krav. På topmødet mellem EU og Tyrkiet den 29. november 2015 gav Tyrkiet tilsagn om at fremskynde gennemførelsen af køreplanen, bl.a. ved at fremskynde anvendelsen af samtlige bestemmelser i tilbagetagelsesaftalen mellem EU og Tyrkiet, for at opnå visumliberalisering senest i oktober EU glædede sig over dette tilsagn. Den 4. marts 2016 vedtog Kommission den anden rapport om Tyrkiets fremskridt med at opfylde kravene i køreplanen for en visumliberaliseringsordning 4 ("den anden rapport"), hvori Tyrkiets fremskridt med hensyn til opfyldelsen af køreplanens krav blev vurderet. I rapporten konkluderedes det, at de tyrkiske myndigheder siden topmødet mellem EU og Tyrkiet den 29. november 2015 har styrket deres indsats for at gennemføre køreplanen. Der blev fremsat specifikke henstillinger til foranstaltninger, som Tyrkiet bør træffe for at gøre yderligere fremskridt med at opfylde alle kravene fuldt ud, og de tyrkiske myndigheder blev opfordret til at fremskynde reformprocessen yderligere ved så hurtigt som muligt at tage hånd om de udestående spørgsmål, der var indkredset i rapporten. Rapporten bekræftede de områder, hvor Tyrkiet har opfyldt benchmarkene, og der blev indkredset en række foranstaltninger, som skal træffes for at sikre, at Tyrkiet opfylder alle benchmarks i køreplanen. Den 7. og 18. marts 2016 blev der afholdt møder mellem EU's stats- og regeringschefer og Tyrkiet. På det sidste møde blev det med erklæringen fra EU og Tyrkiet 5 konkluderet, at "fuldførelsen af køreplanen for visumliberalisering vil blive fremskyndet i forhold til alle deltagende medlemsstater med henblik på at ophæve visumpligten for tyrkiske statsborgere senest inden udgangen af juni 2016, forudsat at alle benchmarks er opfyldt. Med henblik herpå vil Tyrkiet tage de nødvendige skridt for at opfylde de resterende krav, der skal gøre det Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (EFT L 81 af , s. 1). COM(2014) 646 final. Erklæring vedtaget på mødet mellem EU's stats- og regeringschefer og Tyrkiet: COM(2016) 140 final. Erklæring vedtaget på mødet mellem EU's stats- og regeringschefer og Tyrkiet: DA 2 DA\n3 muligt for Kommissionen efter den påkrævede vurdering af overholdelsen af benchmarkene at fremsætte et passende forslag inden udgangen af april, på grundlag af hvilket Europa- Parlamentet og Rådet kan træffe en endelig afgørelse". I den tredje rapport om Tyrkiets fremskridt med at opfylde kravene i køreplanen for en visumliberaliseringsordning 6, der forelægges parallelt med dette forslag, bemærker Kommissionen på baggrund af den nye grad af engagement og beslutsomhed, som Tyrkiet har vist siden topmødet mellem EU og Tyrkiet den 29. november 2015, at de tyrkiske myndigheder i de seneste måneder har styrket deres indsats yderligere for at opfylde denne betingelse. Kommissionen anerkender de gode fremskridt, som de tyrkiske myndigheder har gjort indtil videre, og opfordrer dem til omgående at øge bestræbelserne på at opfylde alle krav, således at der kan opnås visumliberalisering i slutningen af juni. Som angivet i rapporten har de tyrkiske myndigheder dog endnu ikke formået at nå dette ambitiøse mål, eftersom syv ud af de 72 krav fortsat mangler at blive opfyldt. Nogle af dem er særlig vigtige. To ud af disse syv udestående krav kræver af praktiske og proceduremæssige årsager en længere gennemførelsesfrist, og det har derfor ikke været muligt at opfylde dem fuldt ud inden fremsættelsen af dette forslag. Det drejer sig om følgende to benchmarks: opgradering af de nuværende biometriske pas, så de indeholder sikkerhedselementer, der er i overensstemmelse med de seneste EU-standarder fuldstændig gennemførelse af bestemmelserne i tilbagetagelsesaftalen mellem EU og Tyrkiet, herunder bestemmelserne om tilbagetagelse af tredjelandsstatsborgere. Som angivet i rapporten er Kommissionen og de tyrkiske myndigheder blevet enige om praktiske måder, hvorpå disse benchmarks kan gennemføres, inden de opfyldes fuldt ud. Kommissionen opfordrer de tyrkiske myndigheder til straks at træffe de foranstaltninger, der er nødvendige for at opfylde de udestående benchmarks i køreplanen, navnlig: vedtage foranstaltningerne til bekæmpelse af korruption som fastsat i køreplanen, dvs. sikre en effektiv opfølgning på henstillingerne fra Europarådets Sammenslutning af Stater mod Korruption (Greco) tilpasse lovgivningen om beskyttelse af personoplysninger til EU's standarder for navnlig at sikre, at databeskyttelsesmyndigheden kan handle uafhængigt, og at de retshåndhævende myndigheders aktiviteter er lovlige forhandle en operationel samarbejdsaftale med Europol. Dette afhænger også af de ovenstående ændringer af databeskyttelseslovgivningen tilbyde et effektivt strafferetligt samarbejde med alle EU-medlemsstaterne foretage en revision af lovgivningen og praksis for så vidt angår terrorbekæmpelse, så de stemmer overens med europæiske standarder, navnlig ved bedre at tilpasse definitionen af terrorisme til den, der er fastsat i rammeafgørelse 2002/475/RIA som ændret, for at indsnævre definitionens anvendelsesområde samt ved at indføre et proportionalitetskriterium. Forudsat at de tyrkiske myndigheder hurtigt opfylder de udestående benchmarks i køreplanen, hvilket de forpligtede sig til den 18. marts 2016, har Kommissionen besluttet at fremsætte et forslag om ændring af forordning (EF) nr. 539/2001 med henblik på at ophæve visumpligten 6 COM(2016) 278 final. DA 3 DA\n4 for tyrkiske borgere, som er i besiddelse af et biometrisk pas, der er i overensstemmelse med EU's standarder. For at bistå de to lovgivere i deres overvejelser vil Kommissionen fortsat føre tilsyn med de foranstaltninger, som de tyrkiske myndigheder træffer for at opfylde de udestående krav i køreplanen. Fremsættelsen af dette forslag i begyndelsen af maj vil muliggøre en periode på otte uger fra det tidspunkt, hvor et udkast stilles til rådighed for de nationale parlamenter, til dets vedtagelse i slutningen af juni, jf. erklæringen af 18. marts 2016 fra EU og Tyrkiet samt artikel 4 i protokol nr. 1 til traktaterne om de nationale parlamenters rolle i Den Europæiske Union. Med et sådant forslag sikres det, at en vigtig del af erklæringen fra EU og Tyrkiet, som stats- og regeringscheferne blev enige om den 18. marts, kan gennemføres. Sammenhæng med de gældende regler på samme område I Rådets forordning (EF) nr. 539/2001 fastlægges listen over de tredjelande, hvis statsborgere skal være i besiddelse af visum ved passage af medlemsstaternes ydre grænser, og listen over de tredjelande, hvis statsborgere er fritaget for dette krav. Forordning (EF) nr. 539/2001 finder anvendelse i alle medlemsstater med undtagelse af Irland og Det Forenede Kongerige samt i Island, Liechtenstein, Norge og Schweiz. Forordningen udgør en del af EU's fælles visumpolitik for kortvarige ophold på 90 dage inden for en periode på 180 dage. Tyrkiet er på nuværende tidspunkt opført på listen i bilag I til forordning (EF) nr. 539/2001, dvs. blandt de lande, hvis statsborgere skal have visum for at indrejse på EUmedlemsstaternes område. Forordning (EF) nr. 539/2001 blev senest ændret ved forordning (EU) nr. 259/2014 7, da Moldova blev overført til listen over de tredjelande, hvis statsborgere er fritaget for visumpligten, efter at det var lykkedes landet at nå målene i landets handlingsplan for visumliberalisering, og forordning (EU) nr. 509/ blev senest ændret, da fem lande i Caribien 9 og elleve lande i Stillehavet 10 samt Colombia, Peru og De Forenede Arabiske Emirater blev fritaget for visumpligten efter at der var indgået aftaler om visumfritagelse mellem EU og de respektive tredjelande som følge af en regelmæssig gennemgang af listerne. Den 9. marts 2016 og den 20. april 2016 fremsatte Kommissionen forslag til ændring af forordning (EF) nr. 539/2001 med henblik på at overføre henholdsvis Georgien 11 og Ukraine 12 til listen over lande, hvis statsborgere er fritaget for visumpligten, efter at det var lykkedes landene at gennemføre deres visumliberaliseringskøreplaner. De kriterier, der skal tages hensyn til, når det på grundlag af en vurdering fra sag til sag besluttes, hvilke tredjelande der skal på listen over lande, hvis statsborgere er visumpligtige eller fritaget for visumkravet, er fastsat i artikel 1 i forordning (EF) nr. 539/2001 (indført ved forordning (EU) nr. 509/2014). De omfatter "ulovlig indvandring, offentlig orden og Europa-Parlamentets og Rådets forordning (EU) nr. 259/2014 af 3. april 2014 om ændring af Rådets forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (EUT L 105 af , s. 9). Europa-Parlamentets og Rådets forordning (EU) nr. 509/2014 af 15. maj 2014 om ændring af Rådets forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (EUT L 149 af , s. 67). Dominica, Grenada, Saint Lucia, Saint Vincent og Grenadinerne, Trinidad og Tobago. Kiribati, Marshalløerne, Mikronesien, Nauru, Palau, Samoa, Salomonøerne, Timor-Leste, Tonga, Tuvalu, Vanuatu. COM(2016) 142 final. COM(2016) 236 final. DA 4 DA\n5 sikkerhed, økonomiske fordele, navnlig med hensyn til turisme og udenrigshandel, Unionens eksterne forbindelser med de pågældende tredjelande, herunder navnlig hensynet til menneskerettigheder og grundlæggende frihedsrettigheder, samt konsekvenserne af regional sammenhæng og gensidighed" 13. Der lægges særlig vægt på sikkerheden ved de rejsedokumenter, som de pågældende tredjelande udsteder. For så vidt angår gensidighed vedtog den tyrkiske regering den 2. maj 2016 et dekret, hvori det fastsættes, at borgere fra alle medlemsstaterne vil kunne rejse ind i Tyrkiet uden visum fra den dato, hvor visumpligten for tyrkiske borgere ophæves. Sammenhæng med Unionens politik på andre områder Den 6. april 2016 foreslog Kommissionen at oprette et europæisk ind- og udrejsesystem for at styrke Schengenområdets ydre grænser 14. Hovedformålet med dette forslag er at forbedre kvaliteten af grænsekontrollen for tredjelandsstatsborgere og sikre en systematisk og pålidelig identificering af personer, der bliver længere, end de har tilladelse til. Det fremtidige ind- og udrejsesystem vil derfor spille en vigtig rolle, når det gælder om at sikre, at de visumfrie ophold i Schengenområdet for tredjelandsstatsborgere anvendes på lovlig vis, og bidrage til at forhindre irregulær migration af statsborgere fra lande, hvis statsborgere er fritaget for visumpligten. Derudover har Kommissionen i en meddelelse 15 bekendtgjort, at den vil vurdere behovet for og gennemførligheden og proportionaliteten af at oprette et EU-system for rejseoplysninger og rejsetilladelser. Kommissionen har forpligtet sig til i 2016 fortsat at undersøge, om et sådant ekstra kontrolniveau for statsborgere fra visumfriholdte lande er gennemførligt og proportionelt, og om det vil bidrage effektivt til at opretholde og styrke sikkerheden i Schengenområdet. 2. RETSGRUNDLAG, NÆRHEDSPRINCIPPET OG PROPORTIONALITETSPRINCIPPET Retsgrundlag Da forslaget ændrer EU's fælles visumpolitik, er retsgrundlaget for forslaget artikel 77, stk. 2, litra a), i traktaten om Den Europæiske Unions funktionsmåde. Forslaget til forordning udgør en udvikling af Schengenreglerne. Nærhedsprincippet, proportionalitetsprincippet og valg af retsakt Da forordning (EF) nr. 539/2001 er en EU-retsakt, kan den kun ændres ved en tilsvarende retsakt. Medlemsstaterne kan ikke handle enkeltvis for at nå det politiske mål. Der findes ingen andre (ikkelovgivningsmæssige) muligheder for at nå det politiske mål Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav. Forslag til Europa-Parlamentets og Rådets forordning om oprettelse af et ind- og udrejsesystem til registrering af ind- og udrejseoplysninger om tredjelandsstatsborgere, der passerer Den Europæiske Unions medlemsstaters ydre grænser, samt afslag på indrejse og fastsættelse af betingelserne for adgang til ind- og udrejsesystemet med henblik på retshåndhævelse (COM(2016) 194 final). Meddelelse fra Kommissionen til Europa-Parlamentet og Rådet om bedre og mere intelligente ITsystemer til grænsekontrol og sikkerhed (COM(2016) 205 final). DA 5 DA\n6 3. RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER Høring af interesserede parter Der har regelmæssigt fundet drøftelser sted med medlemsstaterne i Rådet for Retlige og Indre Anliggender, Coreper og Rådets arbejdsgruppe vedrørende udvidelse (COELA) samt møder med medlemsstaternes RIA-råd, og ved adskillige lejligheder er der i Europa-Parlamentet (i plenum og Udvalget om Borgernes Rettigheder og Retlige og Indre Anliggender) blevet gjort rede for, hvordan dialogen om visumliberalisering skrider frem. Indhentning og brug af ekspertbistand Kommissionen har indsamlet omfattende oplysninger om Tyrkiets opfyldelse af alle kravene i køreplanen. Eksperter fra Kommissionens tjenestegrene, Tjenesten for EU's optræden udadtil, EU-medlemsstaterne og de relevante EU-agenturer (Frontex, EASO, Europol og Eurojust) har under dialogen om visumliberalisering med Tyrkiet, navnlig i forbindelse med udarbejdelsen af rapporter, analyseret den tyrkiske lovgivning på de områder, der er omfattet af dialogen, samt den praktiske gennemførelse af køreplanen. Adskillige tekniske drøftelser og besøg på stedet har fundet sted, og med hjælp fra de tyrkiske myndigheder og eksperter er der blevet indsamlet en stor mængde dokumentation. Konsekvensanalyse Kommissionens anden rapport, der blev offentliggjort den 4. marts 2016, ledsages af et arbejdsdokument fra Kommissionens tjenestegrene 16, hvori der på grundlag af statistiske oplysninger fra Eurostat, input fra de relevante EU-agenturer og observerede tendenser foretages en vurdering af den mulige indvirkning, som visumliberaliseringen med Tyrkiet kan have på migrationssituationen i EU. Den tredje rapport, der forelægges parallelt med dette forslag, ledsages af et arbejdsdokument fra Kommissionens tjenestegrene 17, som indeholder faktuelle oplysninger om, hvor langt man er nået med hensyn til opfyldelsen af hvert enkelt krav. Dette dokument indeholder desuden en vurdering af den mulige indvirkning, som visumliberaliseringen med Tyrkiet kan have på sikkerhedssituationen i EU. Der er ikke behov for en yderligere konsekvensanalyse. Grundlæggende rettigheder Forslaget har ingen negative konsekvenser for beskyttelsen af de grundlæggende rettigheder i Den Europæiske Union. Opfyldelsen af benchmarkene i køreplanen vil forbedre beskyttelsen af menneskerettighederne i Tyrkiet. 4. VIRKNINGER FOR BUDGETTET Ikke relevant SWD(2016) 97 final. SWD(2016) 161 final. DA 6 DA\n7 5. ANDRE FORHOLD Planer for gennemførelsen og foranstaltninger til overvågning, evaluering og rapportering Den ændrede forordning vil finde direkte anvendelse fra datoen for dens ikrafttrædelse og vil straks blive gennemført af medlemsstaterne. Der er ikke behov for en gennemførelsesplan. Kommissionen vil fortsat aktivt overvåge Tyrkiets fortsatte opfyldelse af alle benchmarks på de fem hovedområder i køreplanen via de eksisterende associeringsstrukturer og -dialoger og om nødvendigt via ad hoc-opfølgningsmekanismer. Gennem regelmæssige møder i det blandede tilbagetagelsesudvalg mellem EU og Tyrkiet vil Kommissionen navnlig fortsætte overvågningen af Tyrkiets gennemførelse af bestemmelserne i tilbagetagelsesaftalen mellem EU og Tyrkiet, selv efter at der indført en visumfri ordning med Tyrkiet. Overholdelsen af disse bestemmelser over for alle EU-medlemsstaterne er et af de grundlæggende krav for indførelsen af visumfritagelsesordningen. Nærmere redegørelse for de enkelte bestemmelser i forslaget Forordning (EF) nr. 539/2001 vil blive ændret, således at Tyrkiet overføres fra bilag I (liste over lande, hvis statsborgere har visumpligt) til bilag II (liste over lande, hvis statsborgere er fritaget for visumpligten). I overensstemmelse med køreplanen vil der blive tilføjet en fodnote, hvori det præciseres, at visumfritagelsen finder anvendelse på indehavere af biometriske pas, der er udstedt efter standarderne i Rådets forordning (EF) nr. 2252/2004, navnlig med kryptering af fingeraftryk ved hjælp af SAC-kryptering (Supplementary Access Control). Tyrkiet har meddelt Kommissionen, at landet vil gennemføre de nødvendige reformer, således at der udstedes biometriske pas, der fuldt ud er i overensstemmelse med EU's standarder, inden udgangen af Parallelt hermed vil Tyrkiet allerede sikre, at samtlige pas, der udstedes fra og med begyndelsen af juni, i chippen indeholder et fotografi af indehaveren og dennes fingeraftryk, og at de er i overensstemmelse med standarderne fra Organisationen for International Civil Luftfart (ICAO). I disse pas vil fingeraftrykkene være beskyttet ved hjælp af EAC-kryptering (Extended Access Control). Visumfritagelsen vil derfor undtagelsesvis også finde anvendelse på indehavere af disse pas, forudsat af de er udstedt mellem den 1. juni 2016 og den 31. december Denne undtagelse udløber den 31. december Inden visumfritagelsesordningen træder i kraft, bør Tyrkiet stille de certifikater, der gør det muligt at autentificere og læse de oplysninger, som er lagret i chippen i de tyrkiske pas, til rådighed for samtlige medlemsstater. DA 7 DA\n8 2016/0141 (COD) Forslag til EUROPA-PARLAMENTETS OG RÅDETS FORORDNING om ændring af forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (Tyrkiet) EUROPA-PARLAMENTET OG RÅDET FOR DEN EUROPÆISKE UNION HAR under henvisning til traktaten om Den Europæiske Unions funktionsmåde, særlig artikel 77, stk. 2, litra a), under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, efter den almindelige lovgivningsprocedure, og ud fra følgende betragtninger: (1) I Rådets forordning (EF) nr. 539/ fastlægges listen over de tredjelande, hvis statsborgere skal være i besiddelse af visum ved passage af medlemsstaternes ydre grænser, og listen over de tredjelande, hvis statsborgere er fritaget for dette krav. Sammensætningen af listerne over tredjelande i bilag I og II bør til enhver tid være i overensstemmelse med kriterierne i nævnte forordning. Tredjelande, hvis situation har ændret sig med hensyn til disse kriterier, bør overføres fra det ene bilag til det andet, når det er relevant. (2) De kriterier, der skal tages hensyn til, når det på grundlag af en vurdering fra sag til sag besluttes, hvilke tredjelande der skal på listen over lande, hvis statsborgere er visumpligtige eller fritaget for visumkravet, er fastsat i artikel 1 i forordning (EF) nr. 539/2001. De omfatter "ulovlig indvandring, offentlig orden og sikkerhed, økonomiske fordele, navnlig med hensyn til turisme og udenrigshandel, Unionens eksterne forbindelser med de pågældende tredjelande, herunder navnlig hensynet til menneskerettigheder og grundlæggende frihedsrettigheder, samt konsekvenserne af regional sammenhæng og gensidighed". (3) På topmødet mellem EU og Tyrkiet den 29. november 2015 og den 18. marts 2016 blev det aftalt, at opfyldelsen af kravene i køreplanen for visumliberaliseringen, som Kommissionen forelagde den tyrkiske regering den 16. december 2013, vil blive fremskyndet i forhold til alle medlemsstater med henblik på at ophæve visumpligten for tyrkiske statsborgere senest inden udgangen af juni (4) Visumliberaliseringen for Tyrkiet er en vigtig del i EU's og Tyrkiets erklæring af 18. marts Det fremgår af erklæringen, at visumpligten for tyrkiske statsborgere bør 18 Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (EFT L 81 af , s. 1). DA 8 DA\n9 ophæves senest ved udgangen af juni En fremlæggelse af forslaget til en visumliberalisering i begyndelsen af maj betyder, at den periode på otte uger, som nationale parlamenter har i henhold til artikel 4 i protokol nr. 1 til traktaterne om de nationale parlamenters rolle i Den Europæiske Union, kan nå at udløbe inden forslagets vedtagelse i slutningen af juni. (5) [Tyrkiet opfylder kravene i køreplanen for visumliberalisering. På grundlag af denne vurdering og under hensyntagen til samtlige kriterier i artikel 1 i forordning (EF) nr. 539/2001 bør tyrkiske statsborgere fritages for visumpligten ved indrejse på medlemsstaternes område.] (6) Tyrkiet bør således overføres fra bilag I til bilag II til forordning (EF) nr. 539/2001. (7) Visumfritagelsen afhænger af, at kravene i køreplanen for visumliberaliseringen og i erklæringen af 18. maj 2016 fra Den Europæiske Union og Tyrkiet fortsat overholdes. Kommissionen vil aktivt føre tilsyn med, at kravene og erklæringen overholdes. EU kan suspendere visumfritagelsen i overensstemmelse med suspensionsmekanismen i artikel 1a i forordning (EU) 539/2001, som ændret ved forordning xxx, såfremt betingelserne deri er opfyldt. (8) Visumfritagelsen bør kun gælde indehavere af biometriske pas, der er udstedt i overensstemmelse med standarderne i Rådets forordning (EF) nr. 2252/ Undtagelsesvis bør fritagelsen også gælde indehavere af biometriske pas, som omfatter pasindehaverens fingeraftryk, og som er udstedt i overensstemmelse med standarderne fra Organisationen for International Civil Luftfart (ICAO), forudsat at disse pas er udstedt mellem den 1. juni 2016 og den 31. december Denne undtagelse udløber den 31. december (9) Denne forordning udgør en udvikling af bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF 20. Det Forenede Kongerige deltager derfor ikke i vedtagelsen af denne forordning, som ikke er bindende for og ikke finder anvendelse i Det Forenede Kongerige. (10) Denne forordning udgør en udvikling af bestemmelser i Schengenreglerne, som Irland ikke deltager i, jf. Rådets afgørelse 2002/192/EF 21. Irland deltager derfor ikke i vedtagelsen af denne forordning, som ikke er bindende for og ikke finder anvendelse i Irland. (11) For så vidt angår Island og Norge udgør denne forordning en udvikling af bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne, henhørende under det område, der er nævnt i artikel 1, litra B, i Rådets afgørelse 1999/437/EF Rådets forordning (EF) nr. 2252/2004 af 13. december 2004 om standarder for sikkerhedselementer og biometriske identifikatorer i pas og rejsedokumenter, som medlemsstaterne udsteder (EUT L 385 af , s. 1). Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (EFT L 131 af , s. 43). Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (EFT L 64 af , s. 20). Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om DA 9 DA\n10 (12) For så vidt angår Schweiz udgør denne forordning en udvikling af bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, henhørende under det område, der er nævnt i artikel 1, litra B, i afgørelse 1999/437/EF sammenholdt med artikel 3 i Rådets afgørelse 2008/146/EF 23. (13) For så vidt angår Liechtenstein udgør denne forordning en udvikling af bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, henhørende under det område, der er nævnt i artikel 1, litra B, i afgørelse 1999/437/EF sammenholdt med artikel 3 i Rådets afgørelse 2011/350/EU 24 VEDTAGET DENNE FORORDNING: Artikel 1 I forordning (EF) nr. 539/2001 foretages følgende ændringer: a) I bilag I, del 1 ("STATER") slettes henvisningen til Tyrkiet. b) I bilag II, del 1 ("STATER") indsættes følgende: "Tyrkiet"* * Visumfritagelsen gælder kun for indehavere af biometriske pas, som er udstedt i overensstemmelse med Rådets forordning (EF) nr. 2252/2004 af 13. december 2004 om standarder for sikkerhedselementer og biometriske identifikatorer i pas og rejsedokumenter, som medlemsstaterne udsteder (EUT L 385 af , s. 1). Fritagelsen finder undtagelsesvis også anvendelse på indehavere af biometriske pas, der indeholder pasindehaverens fingeraftryk, og som er udstedt i overensstemmelse med standarderne fra Organisationen for International Civil Luftfart (ICAO), forudsat at disse pas er udstedt mellem den 1. juni 2016 og den 31. december Denne undtagelse udløber den 31. december disse to staters associering i gennemførelsen, anvendelsen og den videre udvikling af Schengenreglerne (EFT L 176 af , s. 31). Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af , s. 1). Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af , s. 19). DA 10 DA\n11 Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne. Udfærdiget i Bruxelles, den. På Europa-Parlamentets vegne Formand På Rådets vegne Formand DA 11 DA\nEUROPA- KOMMISSIONEN Bruxelles, den 4.5.2016 COM(2016) 278 final RAPPORT FRA KOMMISSIONEN TIL EUROPA-PARLAMENTET OG RÅDET Tredje rapport om Tyrkiets fremskridt med at opfylde kravene i køreplanen for en


Spædkalveprisen skal afspejle kalvenes potentiale for kød | LandbrugsAvisen\nSpædkalveprisen skal afspejle kalvenes potentiale for kød\nKalveproducent Mogens Ravn efterlyser et værktøj, som kan rangere spædkalvene efter deres potentiale for kødproduktion.\n19. feb 2016 00:00 Skrevet af Peter W. Mogensen\nKalveproducent Mogens Ravn efterlyser en afregningsmodel, som tager hensyn til kalvens potentiale for kødproduktion.\nDen nuværende prissætning af spædkalve til slagtekalveproduktion tager ikke i tilstrækkeligt omfang hensyn til kalvenes potentiale til at producere kød.\nDet mener kalveproducent Mogens Ravn, Agerskov, som efterlyser en model til afregning af spædkalvene, hvor produktionspotentialet hos kalvenes fædre inddrages.\nHan opfeder årligt 1.000 kalve til Dansk Kalv-konceptet og oplever en stor spredning i kalvenes slagteværdi. En forskel han gerne ser inddraget allerede ved prissætningen af kalvene som spæde.\n»Jeg mangler et værktøj, hvor kalvene rangeres efter fædre, og hvor det synliggøres, hvad sønnerne har præsteret i form af nettotilvækst og formklasse. Med den liste i hånden bliver det lettere for mig at give tillæg for kalve med stort potentiale og samtidig påpege behovet for et fradrag for kalvene, hvis potentialet er mindre,« mener han.\nProduktionen skal effektiviseres\nBaggrunden for Mogens Ravns ønske er usikkerheden om den nuværende slagtepræmie, som indtil videre tildeles til og med 2020.\n»Hvis præmien ikke fortsættes, skal jeg finde en produktionsfremgang på 700-800 kroner, som kan omregnes til 30-40 kg ekstra kød. Hvis andelen af krydsningskalve med kødkvæg øges, og hvis mælkeproducenterne benytter tyre med positive kødegenskaber, kan potentialet indfries,« vurderer han.\nDe syv mælkeproducenter, som fast afsætter tyrekalve til Mogens Ravn, er så småt begyndt at anvende kødkvægssæd til de ringeste køer.\n»De har mange tyre at vælge imellem, og desværre er spredningen på kalvene for stor. De ringeste krydsningskalve er ikke bedre end de bedste tyre efter Dansk Holstein. Men jeg skal stadig give et kødkvægstillæg på dem. Det udhuler forretningen,« mener Mogens Ravn.\nHvis brug af kødkvægssæd skal vinde udbredelse, ser han det nødvendigt, at raceforeningerne for kødkvæg i endnu højere grad sætter fokus på at frembringe kødracetyre, som både præsterer godt på fødselsegenskaber og kødproduktion.\nKød er en sikker indtjening\nI den aktuelle indtjeningskrise i mælkeproduktionen er det ifølge Mogens Ravn også relevant at påpege, at der på flere bedrifter er et uforløst potentiale i at hæve værdien af tyre- og krydsningskalve.\n»Det betaler sig at passe kalvene godt, for spædkalveprisen er høj i øjeblikket. Ekstra mælk og omsorg kan omsættes til flere kroner til kassekreditten efter få uger. Kød er en sikker indtjening,« mener han.\nFire gode råd om at øge værdien af spædkalve\nMælk: Det aktuelle forhold mellem mælk og spædkalvepris gør det fordelagtigt at øge kalvenes tilvækst.\nUdnyt noteringen: Sammarks kalvenotering opfordrer til et tillæg på 15 til 30 kroner pr. kg ud over basisvægten på 50 kg. Tillægget er højest for intervallet 51-70 kg. En kalv på 50 kg afregnes med 700 kroner.\nIndeks: Tyrekalve, hvis far har et højt vækstindeks, har en højere formklasse og nettotilvækst. De kan tildeles et tillæg. Der bør gives fradrag for kalve efter fædre med negativt vækstindeks.\nKødracetyre: DLBR Slagtekalve og VikingDanmark udarbejder hvert kvartal en liste over aktuelle kødracetyre, som anbefales anvendt til krydsning på malkekøer. Tyrene på listen er udvalgt efter evne for kødproduktion og fødsel.


Casinhas Dos Aivados i Porto Covo til Bedste Pris-garanti | Agoda.com\nRibeira Da Azenha, Brejo De Baixo,, Porto Covo, Porto Covo, Portugal, 7645-065 - Se på kort\nMere om Casinhas Dos Aivados\nUanset om du er turist eller forretningsrejsende, så er Casinhas Dos Aivados et fantastisk overnatningsvalg, når du skal besøge Porto Covo. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Casinhas Dos Aivados gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. Dette hotels bedste faciliteter omfatter restaurant.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda fjernsyn, fjernsyn LCD-/plasmaskærm, køleskab, mikroovn, kaffe-/temaskine, der vil glæde selv den mest kvalitetsbevidste gæst. Hotellet tilbyder mange unikke fritidsaktiviteter, som dykning, have, vandsport (ikke-motoriseret). Fremragende faciliteter og en utrolig beliggenhed gør Casinhas Dos Aivados til den perfekte base, hvor du kan nyde dit ophold i Porto Covo.


GPS vs. Grantræer\n10. apr. | Indrykket af GEOTEAM A/S\nGeoteam har taget kampen op med den gængse opfattelse af, at GPS ikke er ret meget bevendt i skoven.\nGeoteam har lagt kræfter i et nyt segment, nemlig skovbrug.\nI den sammenhæng var Geoteam sidst i marts måned på besøg hos Naturstyrelsen i Himmerland for at demonstrere udstyret, der er nøje udvalgt til formålet.\nNaturstyrelsen Himmerland var så venlige at lægge lokaler til i deres bygninger i Rold skov, og deltagerne var branchefolk, der repræsenterer Naturstyrelsen og Skovdyrkerne i nærområdet.\nDagen startede inde i varmen, hvor udstyret blev fremvist, og diverse specifikationer blev gennemgået, herunder nye ”rugged” tablets fra firmaet Handheld. Der blev udvist en stor interesse, og mange gode spørgsmål fløj på tværs. Alt i alt en rigtig god debat om hvordan man bedst vil kunne bruge udstyret til alt fra hugstplanlægning til natur-registrering.\nEfterfølgende blev det tid til at komme ud i kulden og teste udstyret i praksis. Her var der mulighed for at få hænderne på et af de 3 forskellige sæt Geoteam havde medbragt.\nEfter en kort introduktion i samlet flok, blev udstyret transporteret med ud i den nærmeste granskov, hvor det var oplagt at teste dets kunnen, og give deltagerne mulighed for at gå rundt i træernes skygge og registrere punkter. På den måde kunne man få en fornemmelse af R2’ens nøjagtighed i en virkelig målesituation, og den markante visuelle effekt Penmap softwaren giver via live-opdaterede baggrundskort.\nEfter deltagerne havde afprøvet udstyret samledes alle igen for en afsluttende kommentarrunde. Skovbrugerne var generelt imponerede over, hvor godt udstyret havde præsteret trods de vanskelige forhold.\nR2 roveren indeholder nogle af de nyeste features, og den kan modtage informationer fra GPS, GLONASS, Galileo og BeiDou satellit-konstellationerne. Muligheden for at kunne forbinde til de mange forskellige satellitter betyder, at der er en større sikkerhed for en bedre dækning, end med det ”almindelige” GPS udstyr, som normalt kun modtager korrektionssignaler fra GPS og GLONASS satellitterne.\nDet har længe været en gængs opfattelse, at GPS ikke er ret meget bevendt i skoven. Tidligere kunne man godt bruge en almindelig kode-GPS med en nøjagtighed på 3-10 meter, men der opstod problemer, så snart man ville bruge en mere nøjagtig fase-GPS.\nDet er der lavet om på nu. Trimble R2 kan godt bruges i skoven – og man kan forvente en nøjagtighed, der en nede omkring én meter !\nEn vigtig grund til forbedringen i nøjagtigheden er at GPS/GNSS-teknologien har udviklet sig meget over årene, og seneste store fremskridt er introduktionen af den tredje frekvens ”L5”. L5-signalet er dobbelt så kraftigt som de oprindelige signaler på L1 og L2, og trænger derfor nemmere gennem eventuelt løvdække. Derudover er signalstrukturen mere avanceret på L5, og når man kombinerer både L1, L2 og L5 får man en hurtigere og sikrere initialisering af GPS’en. Det er vigtigt især i udfordrede GPS/GNSS-miljøer, som en skov er.\nMere om dette til den interesserede læser findes her:\nBeskæftigelse smitter af på antal lærlinge\nIntego vokser på Sjælland


Uber-chef prøvede livet som madbud: Kunne kun lige tjene mindstelønnen | Fagbladet 3F\n1. juli 2021 - 8:30\nDirektør kom på Twitter til at røbe, at det ikke er en regulær lønfest at arbejde som madbud hos leveringstjenesten Uber Eats.\nUber Eats har mødt kritik for, at budene bliver betalt så lav en løn, at det er svært at leve af.\nDen amerikansk-iranske Uber-boss Dara Khosrowshahi er cyklet direkte i en shitstorm.\nStormen skyldes, at Dara Khosrowshahi på det sociale medie Twitter proklamerede, at han var trukket i cykeltøjet for at prøve at arbejde som madbud for den amerikanske platformstjeneste Uber Eats.\nUber-chefen kom nemlig til at røbe, at han kun havde tjent cirka 19 dollar i timen – svarende til godt 118 kroner. Det er væsentligt mindre, end Khosrowshahi plejer at tjene: Hans årlige løn lyder på svimlende 74 millioner kroner.\nOg de 118 kroner i timen er også kun lidt over den lovbestemte minimumsløn i San Fransisco i Californien, hvor reklame-stuntet fandt sted.\nDertil kommer, at Uber Eats-budene selv skal betale for transportmiddel, mad, pauser, pension, feriepenge og så videre, ligesom vi i Danmark kender det fra platformsarbejdere for madtjenester som Wolt og Hungry. De amerikanske bude skal derudover også selv stå for sundhedsforsikring.\nLÆS OGSÅ: Mød de digitale daglejere – læs om livet som Wolt-bud bag facaden.\nUber Eats har mødt kritik for, at budene bliver betalt så lav en løn, at det er svært at leve af. The Guardian har beskrevet, hvordan budene i Australien tjener ned til 23,5 kroner for en levering, hvor de skal cykle fem kilometer.\nEn del af kritikken lyder, at Uber Eats har sat lønnen ned under corona-pandemien. Herhjemme mødte platformstjenesten Wolt også kritik, da de under corona-krisen ændrede det weekendtillæg, budene tjener. Det fik flere bude til at strejke i protest mod systemet.\nLÆS OGSÅ: Wolt er restauranternes svar på Amazon.\nPå Twitter er mange brugere heller ikke imponerede over det, der blandt andet bliver beskrevet som et PR-stunt fra Uber-bossen.\n- Prøv så at leve af det i en måned, og forsøg at forsørge din familie på den løn, skriver en bruger.\n- Wow, sikke en overraskelse, at du, direktøren for Uber Eats, synes, det er et fedt arbejde. Prøv at have det som den eneste indkomst, skriver en anden bruger.\nNægter at ansætte sine bude\nI januar 2020 blev den såkaldte “AB5”-lov vedtaget i Californien. Den betød, at de app-baserede platforme skulle behandle de ansatte som lønmodtagere og ikke såkaldte “gig workers” eller daglejere. Loven sikrede platformsarbejdere en lovbestemt minimumsløn, overtidsbetaling, arbejdsløshedsforsikring og andre goder.\nMen Uber Eats og andre tech-firmaer har investeret millioner af dollars i en lobbyindsats for at få vedtaget en undtagelse, der fritager dem fra at være omfattet af loven.\nFlere firmaer varslede gebyrer for kunderne, hvis de ikke blev undtaget fra loven, og Uber truede med helt at forlade Californien, hvis undtagelsen ikke blev vedtaget.\nDen såkaldte “Prop 22” blev vedtaget i november 2020, og den fritager blandt andet Uber Eats fra at betale sine bude en minimumsløn eller at give dem forskellige lønmodtagergoder.\nFlere “gig workers” har beskrevet, hvordan lønnen er faldet, og arbejdsforholdene er forblevet ringe, siden Prop 22 blev vedtaget.\n- Jeg tror, jeg har haft tre-fire nætter, hvor jeg bogstaveligt tjente fire dollars (cirka 25 kroner, red.), fortæller en Uber-chauffør til The Guardian.


Kommuner får hjælp til at få udsatte ledige i job\nNYHED / 06-10-2017\nSamtlige af landets kommuner får nu nye værktøjer og ny inspiration til at få nogle af de mest udsatte ledige ind på arbejdsmarkedet.\nHelt konkret er det resultaterne af et stort forskningsprojekt kaldet BeskæftigelsesIndikatorProjektet (BIP), som beskæftigelsesminister Troels Lund Poulsen deler med kommunerne.\nResultaterne viser blandt andet, at nogle af de vigtigste faktorer for at få udsatte ledige i job er at give dem mere selvtillid og gøre dem mere bevidste om deres livssituation. Samtidig står det klart, at mange sagsbehandlerskift forringer sandsynligheden for, at de udsatte ledige kommer i job, hvorimod positive forventninger fra sagsbehandleren har den modsatte effekt.\nNu giver ministeren kommunerne specifikke værktøjer, som de netop kan bruge for at få et klarere billede af blandt andet de lediges tro på egne evner.\n- Det er helt afgørende for regeringen, at vi sætter mennesket før systemet, og at vi aldrig opgiver udsatte borgere. Nu har vi nogle forskningsresultater, som overordnet viser, at det hjælper at sætte mennesker i centrum, så det ikke bliver den ledige, der tilpasser sig systemet, men omvendt. På den baggrund har vi udviklet nogle værktøjer, som jeg håber, at kommunerne vil bruge. Jeg har stort politisk fokus på området, og forventer, at kommunerne også løfter deres del af opgaven.\nRegeringen er samtidig ved at se på, hvordan lovgivningen på området kan blive mere enkel og gennemskuelig for både borgere og kommuner. Udspillet forventes i løbet af efteråret.\n- Det er helt centralt, at vi får fjernet det bureaukrati, som skaber bøvl for både kommuner og borgere. Men det kræver altså, at kommunerne påtager sig ansvar for at give borgerne - også de svageste - den hjælp og indsats, de har krav på.\nUdover selvtillid viser forskningen også, at faktorer som netværk og oplevelse af eget helbred er vigtige for at få de udsatte tilbage på arbejdsmarkedet.\nDet er Væksthusets forskningscenter, der har lavet projektet.\nFind værktøjerne i pjecen "Progression i praksis" (PDF)


Villa Strandblick i Ostseebad Binz til Bedste Pris-garanti | Agoda.com\nVilla StrandblickLejlighedStrandpromenade 21, Prora, Ostseebad Binz, Tyskland, 18609 - Se på kortFantastisk8,2Baseret på 7 anmeldelserVilla StrandblickSe flere billederstrandSe flere billederstrandSe flere billederSe flere billederSe flere billeder10,0 Enestående placeringSe kortSe alle 50 billeder10,0BeliggenhedFaciliteter du vil elske1,2 km til offentlig transportaltan/terrasse\nVærelsesvalgSe billederTwo-Bedroom Apartment Nr.06...63 m²badekar2 enkeltsenge og 1 king-siz...Indtast datoer for at se priserSe billederTwo-Bedroom Apartment Nr.07...52 m²brusebad og badekar1 enkeltseng og 1 king-size...Indtast datoer for at se priserSe billederOne-Bedroom Apartment Nr.08...50 m²bruser1 king-size seng og 1 soves...Indtast datoer for at se priserSe billederOne-Bedroom Apartment Nr.05...55 m²badekar1 king-size seng og 1 soves...Indtast datoer for at se priserSe billederThree-Bedroom Apartment Nr.02...84 m²bruser2 enkeltsenge og 2 king-siz...Indtast datoer for at se priserSe billederOne-Bedroom Apartment Nr.09...55 m²brusebad og badekar1 dobbeltseng og 1 sovesofaIndtast datoer for at se priserSe billederOne-Bedroom Apartment Nr.10...55 m²bruser1 king-size seng og 1 soves...Indtast datoer for at se priserSe billederThree-Bedroom Apartment Nr.01...85 m²badekar1 dobbeltseng og 2 king-siz...Indtast datoer for at se priser\nMere om Villa StrandblickEn oversigtFor rejsende der gerne vil opleve synet og lyden af Binz, så er Villa Strandblick det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Villa Strandblick tilbyder også mange faciliteter der vil berige dit ophold i Binz. Gæsterne på dette hotel har glæde af familieværelse på stedet. Hotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde opvarmning, altan/terrasse, fjernsyn, dvd-/cd-afspiller, tekøkken. Desuden sikrer hotellets væld af fritidstilbud, at du har rigeligt at foretage dig under dit ophold. Med sin idéelle beliggenhed og imponerende faciliteter så vil Villa Strandblick opfylde dine behov på mange måder.Vis mereHvad de tilbyderInternetadganggratis Wi-Fi på alle værelser Services og bekvemmelighederrygeområde Adgangkæledyr tilladt Tilgængelig i alle værelseraltan/terrassekøleskabTVdvd-/cd-afspilleropvarmningtørretumblergratis vand på flaskeopvaskemaskinevaskemaskinehårtørrertekøkken Vis mindrePolitikkerEkstra senge afhænger af det værelse, du vælger. Se venligst det enkelte værelses maksimale belægning for flere oplysninger.Ved reservation af mere end 5 værelser, kan andre vilkår og yderligere tillæg gælde.Vis mereOplysningerDette overnatningssted har ingen reception. Nøglerne kan hentes her: Jasmunder Straße 13 - Sander Touristik, 18609 Ostseebad Binz. Du skal betale via bankoverførsel før ankomst. Overnatningsstedet kontakter dig med flere oplysninger, når du har gennemført bookingen.


Sandheden er nok den brutale, at de fleste af os er mere eller mindre gennemsnitlige | På sporet af et moderne liv\nDa jeg begyndte som ung journalistpraktikant i Grindsted i februarmørket i 1988 anede jeg ikke, hvad jeg gik ind til. Overgangen var brat fra den lille lejlighed tæt på Aarhus centrum til værelset i parcelhuskvarteret i Grindsteds østlige del, hvor det viste sig næsten altid at lugte af et eller andet: Når vinden kom fra nord, lugtede det af Grindstedværkets kemi. Var den i sydvest, kom lugten fra noget, jeg fik at vide var en kromgarvefabrik. Og ved østenvind fik man gyllestanken fra de flade kartoffelmarker rundt om byen lige ind i stuen.\nMen jeg glemmer alligevel aldrig dét år i Grindsted, og det skyldes i vidt omfang, at jeg på redaktionen mødte en ener. En ener på godt og på ondt. Men en ener. Vi var tre journalister på kontoret, redaktøren, en uddannet reporter – og mig. Vi begyndte alle med 14 dages mellemrum.\nRedaktøren var en personlighed, der på mange måder var grænseløs i sin varetagelse af jobbet, og han havde sine dybsorte sider. Det gik ham ikke godt til sidst i livet. Men her, i dette år, var han på toppen, energisk, excentrisk og fuld af konstante ideer og løjerlige påfund, hvoraf næppe alle ville få en nådig skæbne i en Presseloge anno 2018.\nMit år på den jyske hede kunne være endt i tomgang og tristesse – så meget skete der altså heller ikke i Grindsted i 1988. Men det blev alt andet, ikke mindst takket være denne ener, denne på mange måder mærkelige redaktør. Da jeg sluttede på redaktionen et år senere, holdt han en stor fest for mig. Den begyndte med, at jeg blev afhentet af det lokale brandvæsen og kørt gennem byen med blåt blinkende lygter, bastet og bundet på ladet af vognen. Jeg aner ikke, hvordan han overtalte brandfolkene til det – det kan ikke have været helt fint i kanten i forhold til gældende paragraffer. Men det skete…\nEn sandhed om livet er nok den brutale, at de fleste af os er mere eller mindre gennemsnitlige. Det kan være, at vi kæmper en daglig kamp for at hæve os over middelmådigheden – med større eller mindre held. Men verden er ikke befolket med lutter unikke styrvolter. De fleste er tilfredse med at følge stier banet af andre.\nAlligevel er hvert menneske på sin egen måde enestående, og det er vigtigt at holde fast i, hvis man mener det er en afgørende værdi, at individet kan udfolde sig så frit som muligt under hensyntagen til andre. Det er ikke nogen borgerlig dyd at prædike ensretning og uniformering af ånden. Tværtimod. Det må andre om. F.eks. dem der mener, at det er statens opgave at detail-opdrage befolkningen langt ind i privatsfæren.\nHvis man vægter enkeltmenneskets plads til at være sig selv, så kan vi også bedre anerkende hinanden for det, vi er. Snarere end at bebrejde hinanden, at vi ikke er dem, vi i andres øjne burde være. Det åbner også for en forståelse af, at personlighederne – de mange mere almindelige og de få helt ukopierbare – er nogle man kan møde mange steder i livet.\nDet kan være læreren, der blev en mentor, man aldrig glemmer (jeg har selv haft et par stykker). Naboen, der var sær på sin egen måde. Skribenten der sætter sig varige aftryk, sådan som tilfældet var her i Berlingske med Mads Holger, selv om hans tid blev alt for kort. Eller det kan være på de helt store scener, i de markante, fælles sammenhænge: En Preben Elkjær, en Tove Ditlevsen, en Kim Larsen, en Lise Nørgaard. Og ja, også prins Henrik, der døde i denne uge.\nOm prins Henrik er der siden dødsbudskabet natten til torsdag sagt meget, og meget smukt. For nogle står mange af disse ord i en vis kontrast til den mangel på anerkendelse, der til tider blev prins Henrik til del, da han var levende blandt os.\nDet er imidlertid ikke rigtigt, sådan som kulturminister Mette Bock påstod det i et lidt mærkværdigt timet opslag på Facebook forleden, at det danske folk ikke kunne lide Prins Henrik. Det er tværtimod muligt at dokumentere ved hjælp af talrige meningsmålinger, at det forholdt sig anderledes, selv om der især i de sidste år i perioder var høj søgang i offentligheden, når prinsen lagde fra kaj med betragtninger om sin egen officielle position.\nDe fleste danskere respekterede imidlertid prinsen for den, han var, selv om hans personlighed til tider strittede i forhold til det, man kan betegne som konventionen for en kongelig højhed.\nEller måske netop derfor. Det er ikke tilfældigt, at mange har fremhævet prins Henriks improviserede besøg i Pusher Street på Christiania for fem år siden som et eksempel på, hvordan prins Henrik på en ret enestående måde stak ud fra mængden – selv den yderst fåtallige mængde, der består af kongelige. Han fremstod som åndfuld med et kunstnerisk gemyt og af og til ganske kantede holdninger. Men han kunne i overført betydning også gå i danskerne med træsko på. Det sidste tager næsten altid kegler i Danmark, hvor man gerne må være lidt særegen. Bare man ikke er indbildsk.\nFor nok er det forkert, at danskerne som de er flest ikke holdt af prins Henrik. Til gengæld er det rigtigt, at der altid har været en underlig ambivalens her til lands i forhold til enerne. De virkelige enere. De helt særlige. I alle niveauer af tilværelsen og samfundet. Det er ikke tilfældigt, at Aksel Sandemose skrev sin Jantelov om en lille by i Danmark, selv om også den kan bruges og misbruges i allehånde sammenhænge.\nMen hvis der kan komme det ud af refleksionerne efter prins Henriks død, at vi danskere har fået lejlighed til at fundere over, om vi i stort og småt altid er gode nok til at give personlighederne den plads og samtidige anerkendelse, de fortjener, da har prinsen sat sig et aftryk, man slet ikke skal kimse ad.\nDanmark danskerne enere personligheder prins Henrik\n- 18. februar 2018 13:21\nFred være afdøde HKH.\nMeget er skrevet om befolkningens forhold til HKH.\nJeg er gammel nok til at kunne mindes, hvordan HKH arveprins Knud blev omtalt, i diverse sammenhænge.\n“Så tager vi den lige engang til for, Knud”\nMåske er det sådan at dem, som er de mest afholdte også, er dem som grines mest af ?.\nFor har aldrig mødt nogen, som ikke holdt af Knud.\nOg det samme kan vel siges om Henrik.\nFred være med de afdøde.\n- 18. februar 2018 13:25\nMed sin til tider noget aparte fremtræden og opførsel bad han vel selv om en noget behersket begejstring fra store dele af den danske befolkning. Vist havde han mange spændende interesser, men de kunne nok ikke udfylde hans dagligdag i tilstrækkelig grad og nok også vanskeligt under de fremmede himmelstrøg. Jeg tror, han i bund og grund småkedede sig på sine ældre dage, og det kan meget vel være forklaringen på hans begyndende ændrede adfærd, som gradvist forværredes med konstateringen af en alvorlig sygdom.\n- 18. februar 2018 13:52\nJeg tror hele det danske folk holdt af Prins Henrik, men vores journalister soler sig kun i negativ omtale af alt, incl Prinsen, og selvfølgelig afsmitter det vores holdning, netop når noget vrøvl Fake er sagt 100 gange, tror de fleste på indholdet og ligesom vi mennesker opvarmer hele vores jord ved at tænde for varmen og kun fylder ca.4% af jorden, udretter vi som de gode udtrykker det en trussel mod vores klima, og som i kKejserens nye klær, kan der ikke rokkes ved det vedtagne.\nHele tiden skriver journalister om Prinsens dårlige Dansk, og alle de genudsendelser vi nu har set med Prins Henrik, fortæller om et flottere sprog end de fleste, men som Dronning Ingrid, med fædrelandets accent, og aldrig kritik af Dronning Ingrid.\nRigtigt vi er gennemsnitlige, forstår ikke vores politiske system, tror 10 partier i Folketinget er demokrati, nemlig aldrig flertalsregeringer som kan udvikle i ro og anstændighed, nemlig kun uro og som DF der vinder valget, ikke ønsker ansvaret, og hvorfor accepterer vi denne landsskadelige holdning.\nVi er så middelmådige at kun foreninger som vi selv opfinder tilhører hjertet, men vores store Europæiske marked, der bliver vi bange og som DF , vi tør ikke indflydelsen, og resultaterne fortæller i negativ retning.\nHvornår er en person populær i Danmark, som vores fodboldspiller Eriksen der først blev populær når scoringen kom i skred, ellers udråbt som taberen, og Janteloven stopper al vores glæde ved livet, og når vi mister, forstår vi først tabet, og håbet om en god sommer afløser mismodet.\nI lyst og nød. Finn Vig\n- 18. februar 2018 15:14\nDette link vil nok være af interesse for Berlingskes læsere:\nUEJ, Mouritsen og Høi kommer her i søgelyset.\nForresten savner jeg stadig Berlingskes dommedagsprofets forklaring på, hvordan Vikingerne i 1200 tallet kunne drive landbrug i Sydgrønland !\n- 18. februar 2018 17:03\nGrevinde Alexandra, tidligere prinsesse, samt prinsesse Marie og kronprinsesse Mary kommer fra henholdsvis Kina, Frankrig og Australien. De er tilsyneladende alle tre på fornemste vis faldet godt til her i Danmark, og mon ikke de vedblivende vil kunne nyde stor respekt for deres positive tilgang til landet og ikke mindst deres indsats på forskellige områder. Vi skylder dem allerede en stor tak.\n- 18. februar 2018 17:18\nHvad har ræve røde Global Research med Prins Henrik at gøre….?\n- 18. februar 2018 17:42\nAt kommentarer som stiller spørgsmålstegn ved den journalistiske kvalitet bliver fjernet, bekræfter kun hvor lavt niveauet er.\n- 18. februar 2018 17:59\nAl ære og respekt for Prins Henrik, men jeg er nu ved at være lidt “fed up” af den “væg til væg” mediedækning prinsen får, nu hvor han har stillet træskoene. Jeg mindes ikke rigtig mange medier, der omtalte Henrik lidet flatterende, da han stadig var i live . . . . ! Bortset fra det, så er nævnte Global Research artikel bestemt værd at læse. Og den er alt andet end ræve rød, men derimod ret realistisk 😉\n- 18. februar 2018 18:20\nJAN PETERSEN, tag det roligt. På onsdag, når reportagerne fra begravelsen er kommet, bliver der stille igen. Så er prinsen en del af vores historie som så mange andre.\n- 18. februar 2018 18:25\nDet at omtale knusningen af Ungarns oprøret i 1956 som en tragedie, smager af Tass og Pravda?\n- 18. februar 2018 19:12\nJeg respekterer den kongelige institution. Men jeg respekterer ikke mennesket Henrik. Han var et kæmpe fjols. Hans besøg på Pusher Street var en kæmpe provokation mod lov og orden i Danmark. Mod al anstændighed og borgerlighed. Måske var han allerede syg på det tidspunkt? Demens er en snigende og langsomt udviklende sygdom.\nDet er rigtig fint, at danskerne på fornem vis tager afsked med Henrik, men det er mere institutionen og nationen, de viser respekt, end privatpersonen.\nChristiania bør bulldozes, og på ruinerne af de rødes og liberales fejlslagne utopiske projekt bør vi rejse en katedral for national samling i evangelisk-luthersk ånd.\nTænk, at det lort har overlevet både Sovjetunionen og Berlinmuren.\n- 18. februar 2018 20:22\nDet undrer mig lidt…\nFordi i det hele taget synes jeg, at det er mærkeligt, at kongefamiliens medlemmer allerhelst vil gifte sig med udenlandske mænd og kvinder.\nDe (kongefamilien) vil gerne nyde / udnytte muligheden med en kortvarig ‘oplevelse’ sammen med de (smukke) danske mænd og kvinder, men ikke som et ægtepar!\nHvorfor spørger man?\nEr det på grund af den manglende moral eller alkoholisme? Eller er det på grund af arv- og socialmæssige problemer?\nKongefamilien har ikke noget imod danskernes skatte indtægter direkte indbetalt til kongefamiliens medlemmer. Eller en ‘masse’ folkelig samling overfor Amalienborg for at overvære og være vidne til dronningens ‘ophøjede’ / ‘hovmodige’ vink til masserne af ’skatteyderne’. Men når det kommer til at handle om at gifte sig med en dansk mand eller kvinde, så er man tilbagestående!\nDerfor forstår jeg ikke argumentet for at beholde den royale familie og monarkiet som sådan, når medlemmerne til den royale familie ser mere eller mindre direkte / indirekte ‘ned’ på danskerne. Skal man så derfor stadigvæk som en menig dansker være stolt af den royale familie?\nVær ikke vred på mig. Jeg benytter min demokratiske ret og ytrer mig frit ved bare at stille nogle kritiske og undrende spørgsmål.\nEr det i virkeligheden en royal familie værd at være stolt af og ’slavegjorte’ mennesker eller ofre noget for?\n- 18. februar 2018 20:28\n“Da jeg begyndte som ung journalistpraktikant i Grindsted i februarmørket i 1988 anede jeg ikke, hvad jeg gik ind til.”\nAnsvaret for den faste rubrik “Dødsfald i Sdr. Omme”.\nGrindsted er byen hvor unge mænd mødes på det lokale værtshus for at spille “spar knægt”. Man giver kort, og den der får spar knægt skal give en omgang. Så giver man kort igen, og den der får spar knægt skal give en omgang. Og så videre, indtil lukketid.\n- 18. februar 2018 20:32\nPrins Henriks utilfredshed med hans position blev åbenbar med bogen “Skæbne forpligter” i 1996. Han var fransk og det franske hane ikon siger meget om hvad man har med at gøre, når man møder en franskmand. Heldigvis har Prinsen været en god støtte for vor Dronning, det meste af tiden. Jeg tror det begyndte at smuldre for ham efter 2005, med demens problemer. Han følte sig “sparket” og “sparkede igen. Det gik så ud over familien. De har taget det flot og nu har han fået fred.\n- 18. februar 2018 20:34\n“Fordi i det hele taget synes jeg, at det er mærkeligt, at kongefamiliens medlemmer allerhelst vil gifte sig med udenlandske mænd og kvinder.”\nKongehusets opgave har i mange år været at skabe internationale alliancer. “Europas svigerfar”.\n- 18. februar 2018 20:44\nVi har i Danmark haft to kvinder “på toppen” med udenlandsk ægtefælle: Margrethe II og Helle Thorning-Schmidt. De har en ting mere til fælles.\nBegge kvinders ægtefælle er blevet udsat for totalt ubegrundede bøsserygter.\nEt tilfælde? Måske, men den specielle form for smædekampagne skal bare tages i anvendelse én gang til for at blive et nationalt karaktertræk.\n- 18. februar 2018 21:15\nJa onde rygter trives også på tinge. Valium og homoanklager mod venstrefløjen, homo og voldsanklager mod højrefløjen, trist trist.\n- 18. februar 2018 21:18\nEt nysgerrigt spørgsmål mere…\nVi praler og værner om vores demokrati for enhver tid.\nMen kan monarki og demokrati leve side om side med hinanden? Er monarki i virkeligheden foreneligt med demokratiet.\nMonarki er næsten det samme som et ‘diktatur’, når man f.eks skal give eksempler fra fortiden og et eks. fra nutiden med et andet royalt land som Saudiarabien.\nOg sig nu ikke, at dronningen ingen magt har. Det har hun og det kan man se, når statsministeren skal præsentere regeringsdannelsen til dronningen lige efter valget og selvfølgelig hendes seneste omdiskuterede ’smil’ til prinsgemalens båre.\nDronningens ståsted er det samme som ‘præsidenten’. Dvs. statens øverste repræsantations-embede.\nJa, hvorfor ikke en præsident embede i Danmark…? Hvorfor skal det altid være fra den samme familie og slægtning?\n- 18. februar 2018 22:26\nDanmark er et konstitutionelt monarki. Dvs regeringsformen er indskrænket monarkisk!\nMagtens 3 deling.\n1. Den lovgivende magt, er hos kongen og Folketinget i forening.\n2. Den udøvende magt er hos regeringen og kongen.\n3. Den dømmende er hos domstolene.\nKongen/Dronningen laver kun formalia, udpeger formelt regeringsleder og regering. Underskriver lovene. Repræsenterer landet.\n- 18. februar 2018 22:33\n“Men kan monarki og demokrati leve side om side med hinanden? Er monarki i virkeligheden foreneligt med demokratiet.”\nOg endnu et svar: Det ser det ud til. Der er en række lande, hvor det fungerer ganske udmærket.\nMan kan have monarki og diktatur.\nMan kan have diktatur uden monarki\nMan kan monarki og demokrati.\nMan kan have demokrati uden monarki\nOm man har monarki eller ej er ikke afgørende for om man har demokrati eller ej, og omvendt. Det viser praksis.\nTeoretisk stiller sagen sig anderledes an, men de fleste af os lever i den virkelige verden.\n- 18. februar 2018 22:44\nAt stille “Et nysgerrigt spørgsmål” – er vel altid OK. Men at udstille sin egen uvidenhed til offentlig skue – virker unægtelig lidt malplaceret 🙁\n- 19. februar 2018 0:42\n“Christiania bør bulldozes, og på ruinerne af de rødes og liberales fejlslagne utopiske projekt bør vi rejse en katedral for national samling i evangelisk-luthersk ånd”.\nChristiania er et af de mest populære turistattraktioner i København – kun overgået af Tivoli og Den Lille Havfrue. Folk kommer ikke bare fra provinsen, men fra hele verden for at opleve dette alternativ.\nMener du virkelig, at vi har brug en ekstra domkirke i København?\nJeg tror, at de mange hashrygere i provinsen er glade for Christiania. Hvis de bliver snuppet af politiet med en klump hash, så kan de bare sige, at de har købt den på Christiania. Så slipper de for at angive deres lokale venner, der har solgt det til dem.\nP.S. Christiania er ikke lige min kop te – men derfra til at bulldoze…………\n- 19. februar 2018 9:56\nPrins Henrik var et interessant, kunstinteresseret, kunstudøvende og et begavet menneske. Han bidrog også med sin sociale begavelse i dronningens kontakt til rigets befolkning. Dronningens lidt sky fremtoning løsnede han op med sit ligfrem væsen. At han somme tider var provokerende var godt. Det var kun berigende, at han rodede lidt op i danskernes forudfattede meninger om dit og dat. At han ville have titelen konge lå i hans franske sind. Ikke fordi han ville være konge, men han ville have titelen. Jeg har boet og arbejdet i Frankrig i en periode og hans opfattelse af titler ligger meget i tråd med franskmænds selvopfattelse, selv om adelen så at sige er nedlagt. Der er ingen tvivl om, at han har bidraget i mange fremstød med dansk industri. Hans formelle rolle har derimod altid været noget diffus. Han var heldigvis ikke “rabende” normal. Han var sin egen. Han valgte ikke den slagne og nemme vej. Det gør han heller ikke med sin sidste afsked.\n- 19. februar 2018 10:50\nHøjrefløjen har en helt naturlig interesse i at fremsætte den brutalt nedsættende påstand, at vi næsten alle er gennemsnitlige – næsten alle. Det er først, når den underlige påstand er på plads og banket ind i hovederne på flertallet, at vi har et funktionsdygtigt borgerligt samfund af undersåtter. Først da er vi klar til at underkaste os eliten – de få ikke-gennemsnitlige.\nDa accepterer vi som naturligt, at der er nogen, der ikke er gennemsnitlige, konger, dronninger, prinser generaler, milliardærer, fyrtårne, førere. Vi underkaster os disse ikke-gennemsnitliges storhed. Vi er undersåtter, der ledes som får. Wir folgen.\nVenstrefløjen her utroligt svært ved at forstå denne simple og nødvendige funktion og dyrker nogle latterlige og skadelige forestillinger om, at alle er lige, men det gælder naturligvis kun undersåtterne i det borgerlige samfund. De fabler om mere lighed og social retfærdighed – for alle – også de ikke gennemsnitlige.\nIntet er mere skadeligt for et borgerligt samfund, for hvem ulighed og uretfærdighed er nødvendige for det naturligt sunde samfund. Hvordan skulle eliten overhovedet kunne regere masserne – uden den rette indstilling – som undersåtter?\n- 19. februar 2018 11:59\n“Alle er lige, men nogle er altså mere lige end andre! Squealer!”\n- 19. februar 2018 15:23\nDA TOM JENSEN KOM I MESTERLÆRE. og skulle lære journalist håndværket fra bunden, men\npå den brutale gennemsnitlige måde, men erfaringen viser også, at være en stor politisk, og en medie massiv udfordring i billed og sprog på professionel kvalitet som kan styrker pressen.\nPrins Henrik blev ikke godkendt som national dansker ELLER, modsat valgte Prins Henrik sin\negen danske identitet i ” at tro på sig selv ” og have en naturlig tro på alt, hvad der kom op af\njorden, og derfor kom valget af en bisættelse på Fredensborg Slot naturligvis i familiens skød.\n- 19. februar 2018 17:47\nKan konstatere, at Tom Jensen har sin erhvervs start i den jyske muld. Godt for ham, for så ved man da, at der er lidt fornuft , proppet ind i hovedet på ham. De fleste af os er gennemsnitlige, siger han, og det er da fuldstændigt rigtigt, men med et gennemsnit, er der jo både kloge og ikke så kloge, og det har altid undret mig, at det på mig virker som om, det er de ikke så kloge, der har beskæftiget sig med politik og samfundets drift. Alt her til lands er jo gennemsyret af tåbeligheder efterhånden, og at de i mine øjne under gennemsnitlige intelligente har fået lov, at lade en masse ikke vestlige komme til landet gennem en lang årrække, er utilgiveligt.. At S er ved at vågne op, måske, siger jo da så heldigvis også, at der er gennemsnitlige, der kan komme op over gennemsnittet, måske.\n- 19. februar 2018 20:54\nBulldozer-attituden varierer i takt med konjunkturerne på ejendomsmarkedet. Under bygge-boom øges presset, under recession formindskes det.\nDet viser meget godt hvad det handler om. Kroner og ører. Der ligger en milliardgevinst og venter på den der er parat til at rejse et monument til Mammons ære.\nFor der bliver aldrig bygget en katedral i traditionel forstand på det område der i dag huser Christiania. Der bliver heller ikke bygget ungdomsboliger, eller ældreboliger, et par andre fantasibilleder der igen og igen fremmanes. Det kommer ikke til at ske. Det er grundene alt for værdifulde til.\nDer ville blive bygget præcis det samme som på alle de andre velplacerede byggegrunde i København: firkantede klodser i metal, glas og beton. Denne gang bliver det bare i femten etagers højde. Hvis det kan gøre det, jf. det igangværende højhusbyggeri i nord og vest.\nDet bliver til Ørestaden, området tidligere promoveret som”Københavns grønne lunge”, i dag stenlunge, i dobbelt eller tredobbelt højde. Det er alternativet til tingenes aktuelle tilstand.\n- 19. februar 2018 21:06\nDet er mildest talt Bock selv, der er en hykler.\nHun tilhørte for få år siden den kulturradikale elite, der vil helt af med Kongehuset, for at indføre en republik, og som ikke har meget til overs for nogle af medlemmerne af Kongehuset.\nDet danske folk, derimod, gjorde grin med Henrik, men holdt af ham. Det er typisk dansk.\nFor vi gør jo også grin med Kronprinsen og hans bror, “Kornprinsen”, med Dronningen og hendes rygevaner, samt med “Fadbamsen”, “Gucci-Helle” – og hvem, der nu ellers stikker hovedet op; men vi mener ikke noget ondt med ironien.\nDet er faktisk bare for sjov, at vi gør grin med pingerne, men Bock mangler tydeligvis humoristisk sans, og kan åbenbart ikke skelne venlig latterliggørelse fra hadefuld hån.\nDet er faktisk lidt bekymrende, at kulturministeren ikke kan skelne mellem forholdsvist uskyldig humor, og decideret ondskabsfuld hån, i disse tider, hvor terrorister, der mangler humoristisk sans i svær grad – samt deres kulturradikale fellow-travellers – angriber satirikere, der ikke gør andet, end at gøre grin med terroristerne.\nStål og glas er ikke et alternativ til det nuværende Christiania. Voldene har altid været vældigt besøgt. Jeg syntes dog at det kniber lidt med selvjustitsen i området.\n- 20. februar 2018 9:07\nM e h m e t S. G u r\nDin indsigt og viden om det danske samfund er skræmmende lille. Du lever helt og aldeles op til de fordomme mange danskere har om ikkevestlige indvandrere. Du skader derved andre iv indvandrere med dine provokationer. En ting er at have ret til at bruge sin demokratiske ytringsfrihed, andet er hvor klogt det er at tale ydmygende om kongefamilien, danskere generelt, unge danskere og deres kæresterier før ægteskab og indtagelse af alkohol i øvrigt. Du har i ytringsfrihedens og din demokratiske rets navn ret til at udskamme og tale ydmygende om kongefamilien, danskere og Vesten. Samme logik havde Jyllands-Posten med Muhammetegningerne. De havde i demokratiets og ytringsfrihedens navn ret til at lade tegningerne tegne og udgive. De var ikke nødvendige, men JP kunne godt lade dem tegne. Det er ikke nødvendigt for dig at tale ydmygende om danskere, men du kan og du må godt hvis du har lyst og det har du. Det kan vi læse os til gang på gang. Hverken dine negative udsagn, eller Muhammedtegningerne skaber gensidig forståelse i DK. Dine evige provokationer fortæller bare om din middelmodighed. Om du er kongetro eller ej spiller ingen rolle, fordi nogle danskere går ind for republiktanken og er imod kongehuset. Det er måden du siger det på, der gør dig middelmodig. Samme gælder dit alter ego JH og LS.\nPS. 1. Du skriver “tilbagestående” om, at de to prinser har giftet sig med udlændinge. Det er meget sjovt, at det kommer fra netop dig, der ikke tør bryde de hæmmende bånd, som du er bundet af.\n2. Du skriver om, at kongefamilien nasser på samfundet. Hvis vi nu tager din blogadfærd. Dine indlæg er ofte skrevet i arbejdstiden og du arbejder i det offentlige siger du. Hvor tager du de penge fra? Os andre. Det er måske ikke så meget, men din moral er derved lidt anløben. Er du i virkeligheden uden arbejde, eller bare folkepensionist? Det er en ærlig sag, så sig det bare. Jeg har ikke tid til at skrive på blogs i arbejdstiden, jeg betaler min løn selv. Det gør du ikke, hvis du er offentlig ansat. Vi befolkningen, betaler din løn, akkurat som kongefamiliens. Dobbeltmoral er dobbelt så godt.\n- 20. februar 2018 9:58\nMehmet Sami Gür er uden for pædagogisk rækkevidde, han lider af åndelig spedalskhed.\nSå ignorer ham.\nPrins Henrik var der imod en livskunstner, som havde svært ved at begå sig i det småborgerlige DK.\nHan fik hele den pædagogiske middelmådighed på nakken da han sagde at børn skal opdrages som en hund, dvs. klare regler og at de skal adlyde, hvad der bliver sagt.\nHvad er så problemet med den danske ungdom, især bundskrabet, at de ingen manerer har, som skolen skulle have lært dem.\nSå den pædagogiske ekspertise har svigtet flere generationer af unge mennesker som har haft behov for en fast hånd.


Single Sakskøbing medlemmer der er interesseret i HIV Dating, HIV-Dating\nSingle Sakskøbing Medlemmer Der Er Interesseret I HIV Dating\nLeder du efter Sakskøbing medlemmer? Søg gennem de profiler nedenfor og find din perfekte date. Kom i gang med at flirte og aftal et hookup i denne uge. Vi har masser af andre medlemmer på udkig efter en date med nogen som dig!\nHar du lyst til at kontakte disse profiler? Opret en gratis profil nu!\nFor at snakke med en bruger på HIV-Dating, skal du oprette en helt gratis konto for at verificere, at du en virkelig person. Efter du har verificeret at du er en virkelig person, kan du starte med at tage kontakt til Sakskøbing og finde ud af hvis de er interesserede i dig. Det er meget nemt at finde nye folk. Du skal bare klikke og sende en flirt eller en hurtig besked og så vente tålmodigt på dem at svare. Efter du har fået et svar og der viser sig, at der er fælles interesse, så kan I aftale at mødes og finde ud af om der er tale om en reel forbindelse. Tøv ikke længere! Skab din gratis profil lige nu!


Berinert® CSL Behring GmbH, pulver og solvens til injektionsvæske, opl. 1500 IE\nBerinert består af pulver og solvens (dvs. vand til opløsning af pulveret). Den tilberedte opløsning indgives som indsprøjtning (drop) i en vene.\nDet er uvist, om Berinert påvirker arbejdssikkerheden og evnen til at færdes sikkert i trafikken. Du skal derfor være opmærksom på, hvordan medicinen påvirker dig.\nBehandlingen skal startes og overvåges af en læge, som har erfaring med behandling af mangel på C1- esteraseinhibitor.\n1. Åbn Mix2Vial-pakken ved at trække forseglingen af.\nFjern ikke Mix2Vial fra blisterpakken!\n2. Placer solvenshætteglasset på en plan,\nren overflade, og hold fast i hætteglasset.\nTag pakken med Mix2Vial-sættet og tryk spidsen\naf det blå adapter-ende lige ned gennem solvenshætteglassets propp.\n3. Fjern forsigtigt emballagen fra Mix2Vial-sættet\nved at holde i kanten og trække lodret opad.\nVend hætteglasset med vand med Mix2Vial-sættet monteret,\nog tryk spidsen af det transparente mellemstykke lige ned\ngennem proppen på hætteglasset med pulver.\n5. Tag med den ene hånd fat i den del af Mix2Vial-sættet,\nhvor hætteglasset med pulver er monteret,\nog med den anden hånd fat i den side af Mix2Vial-sættet,\nhvor hætteglasset med solvens er monteret,\nog skil sættet forsigtigt ad i to dele.\nKasser hætteglasset med vand med det blå Mix2Vial-sæt monteret.\n6. Vip forsigtigt hætteglasset med pulver med\ndet transparente mellemstykke monteret,\nindtil pulveret er helt opløst.\n7. Træk luft ind i en tom steril sprøjte.\nAnvend den sprøjte, der udleveres sammen med lægemidlet.\nMonter sprøjten på Mix2Vial's Luer Lock-fatning,\nmens hætteglasset med pulver stadig er stående.\nSprøjt luft ind i hætteglasset.\n8. Hold stemplet i bund, og vend op og ned på hætteglasset\n(sammen med sæt og sprøjte).\nTræk opløsningen ind i sprøjten ved\nlangsomt at trække stemplet tilbage.\n9. Nu er opløsningen blevet overført til sprøjten.\nHold godt fast om sprøjten (hold sprøjten med stemplet nedad)\nog afmonter det transparente Mix2Vial-sæt fra sprøjten.\nFølgende bivirkninger forekommer sjældent (kan berøre op til 1 ud af 1000 personer):\nC1-esteraseinhibitor, human (1500 IU/injektionshætteglas; efter tilberedning med 3 ml vand til injektionsvæsker: 500 IU/ml)\nDenne indlægsseddel blev senest ændret i september 2017


Drejelire og dobbeltpedal | Metal A Day\nDrejelire og dobbeltpedal\nAnmeldelse af: Eluveitie. Hades, Copenhell 22/6\nImens solen gjorde sit bedste for at få Hades til temperaturmæssigt at leve op til sit navn, leverede Eluveitie en herlig folkefest på Copenhell.\nFoto af: Mark Stoumann\nDer var godt fremmøde foran Hadesscenen da schweiziske Eluveities relativt mange medlemmer gik på scenen under vældig applaus. Desværre lider de af samme type lydproblemer der ofte har hærget Copenhells store scener de sidste dage. Guitarerne er for lave i lydbilledet, imens trommerne og bassen rumler for meget. Der bliver gudskelov rettet til under koncerten, men stadig ærgerligt at det skal være et problem så ofte.\nHer er der desuden en hel nye vifte af instrumenter lydmanden skal være opmærksom, heriblandt harpe, drejelire og fløjte, når Eluveitie leverer deres folk metal, der dog også har elementer af andre genrer, hvilket gav en dejligt varieret koncert, uden den røde tråd blev tabt. Frontmanden Chrigels growlende vokal ligger ligesom guitaren desværre lavt i lydbilledet, men Fabienne går klart igennem, og hun leverer en vældig flot vokalpræstation, der var rytmisk, hvilket jeg personligt ofte foretrækker fremfor den ellers mere typisk brugte klassiske teknik, der ofte kan gøre vokalen lidt anonym.\nTil trods for der er otte mennesker på scenen mangler deres sækkepibespiller, der måtte blive hjemme da han netop var blevet gift. Hertil havde bandet en fotograf på scenen til at filme publikums lykønskning, et indslag der efterlod en glad atmosfære i Hades.\nEluveitie leverede en herlig koncert der, trods lydproblemer, blev taget godt i mod her relativt tidligt på dagen. Lad os håbe dagen fortsætter i samme kaliber.\nAnmeldelse af: Eluveitie. Hades, Copenhell 22/6 Imens solen gjorde sit bedste for at få Hades til temperaturmæssigt at leve op til sit navn, leverede Eluveitie en herlig folkefest på Copenhell. Foto af: Mark Stoumann Der var godt fremmøde foran Hadesscenen da schweiziske Eluveities relativt mange medlemmer gik...Søren Stenhøj DrewsDrejelire og dobbeltpedal\nEkstremt råddent og fire gange død


Odin Latex Træningselastik Pakke (5 x 6 meter) - FitnessBuddy\nHome / Shop / Funktionel træning Tilbud / Træningselastikker Tilbud / Odin Latex Træningselastik Pakke (5 x 6 meter)\nBrand: Odin Varenummer (SKU): 7105602088579254 Kategorier: Træningselastikker, Træningselastikker Tilbud\nTræner du seriøst, og har brug for en Odin, er Odin Latex Træningselastik Pakke (5 x 6 meter) den rigtige løsning for dig. Den er udført i en solid og sikker kvalitet, der hjælper dig til at give det bedste resultat af din træning. Så vil du opnå de bedste resultater, så du får den krop, du altid har drømt op, skal du slå til og bestille Odin Latex Træningselastik Pakke (5 x 6 meter) fra en af vores samarbejdspartnere i dag.\nOdin Latex Træningselastik Pakke (5 x 6 meter) til hjemmebrug\nOdin Latex Træningselastik Pakke (5 x 6 meter) er i samme høje kvalitet som det udstyr, du finder i fitnesscenteret. Og giver dig alle de samme muligheder for at træne seriøst og sikkert.\nSå vil du gøre noget godt for din krop, dit helbred og dit udseende, skal du købe en Odin Latex Træningselastik Pakke (5 x 6 meter) fra en af de webshops, som vi samarbejder med her på Fitnessbuddy.dk.


Happy søger en Paid Social Specialist - Happy\nPaid Social Specialist?\nKan du skabe succes for vores kunder på de sociale medier?\nVi har rygende travlt og derfor søger vi den næste person i rækken til Happy’s digitale marketingteam. Langt størstedelen af vores kunder bruger sociale medier i deres marketing mix – og din rolle bliver at være med til at sikre deres succes, igennem planlægning og eksekvering af social media markedsføring.\nEr du interesseret i sociale medier, og har du evnen til at bygge bro mellem virksomheders konkrete forretningsmål og deres strategi på sociale medier? Som Happy’s næste Paid Social Specialist kommer du til at blive en central del af det team, der løfter vores kunders brands fra tegnebrættet ud til deres målgruppe.\nHappy er et digitalt brandbureau, og kernen i vores forretning er udvikling og aktivering af danske og internationale brands. Din hverdag i vores digitale marketingafdeling kommer til at byde på både strategisk sparring, omkring de bedste valg for vores kunder, og eksekvering af de valg du er med til at træffe.\n… elsker at arbejde med sociale medier. Vores kunder er nemlig på LinkedIn, Facebook, Instagram, Snapchat, Pinterest, WeChat osv.\n… har erfaring med opsætning, drift og optimering af betalte kampagner, primært i Meta Business Manager og LinkedIn Campaign Manager.\n… forstår de forskellige sociale mediers styrker og svagheder, og kan få dem til at arbejde sammen på et strategisk plan, i overensstemmelse med slutbrugerens kunderejse.\n… fungerer i et ungt team med højt humør – og selvfølgelig også kan tage ansvar og levere på egen hånd (kliché, we know – men vi mener det ;))\n… trives foran vores kunder, når du bliver taget med ud til møder, for at præsentere dine anbefalinger.\nEt job hvor der bliver investeret både tid og penge, i at udvikle dine kompetencer i takt med at det digitale landskab udvikler sig.\nEn vigtig specialistrolle, som giver dig mandat til at påvirke hvordan vi løser opgaverne inden for dit felt.\nEn arbejdsplads - med et fladt hierarki - på Danmarks måske gladeste bureau.\nVi har hovedkontor i Herning og satelitkontor i Aarhus, og derfor har du god mulighed for fleksibilitet i din hverdag, alt efter hvor du bor.\nVi er et resultatskabende brandbureau til den digitale tidsalder, som transformerer virksomheder og organisationer, samtidig med at vi bygger meningsfulde brands – på tværs af medier og landegrænser.\nVi er ét af Danmarks stærkeste bureauer på strategisk brandudvikling med mange store og spændende virksomheder og organisationer på kundelisten. Mange af kunderne har aktiviteter langt ud over det danske marked. Vi arbejder blandt andet med kunder som FC Midtjylland, Baettr, Siemens Gamesa, Randers Storcenter, Sundolitt, Superwood og Osteoporoseforeningen.\nOpgaverne løser vi i skiftende brandteams – med stort ansvar til den enkelte. Og med stor nærhed og forståelse for kunderne. Vi kommer hinanden ved, både i arbejdet, i kantinen og i fredagsbaren. Massageordningen har vi dog lagt i hænderne på en ekstern massør.\nSå få din ansøgning og CV afsted til Peter på pw@happyogco.dk. Du er velkommen til at kontakte Peter Wickings, Head of Digital, på +45 61 68 58 89 hvis du har spørgsmål. Vi afholder samtaler løbende, og søger at udfylde stillingen hurtigst muligt.


Værktøjsstål - Vejledende sammenligningstabel | La Cour & Faber A/S\nVærktøjsstål - Vejledende sammenligningstabel\nDet skal ikke være nogen hemmelighed, at en stålkvalitet kan have mange forskellige navne. Tag for eksempel BÖHLER W302 ISOBLOC, som også går under betegnelserne W.1.2344, SIS 2242, AISI H13 og Orvar.\nFå et hurtigt overblik over de forskellige betegnelser i vores nye vejledende sammenligningstabel for værktøjsstål. Sammenligningstabellen er trykt i et kompakt format, som passer perfekt til skrivebordet – og i tasken, når du skal ud til projektmøder. Du kan også downloade tabellen i pdf-format, hvis du vil have den på din pc, tablet eller telefon. – En nem og praktisk tabel til dig, som vil bruge din tid på andet end at bladre i store værker for at finde de rette betegnelser.\nEn del af vores kunder har allerede taget godt imod vores nye vejledende sammenligningstabel for værktøjsstål. Især den trykte version er populær. Er du også interesseret i et eksemplar – eller vil du bare høre nærmere – er du velkommen til at kontakte os. Vi kvitterer gerne, helt uden beregning.\nOpgraderet hjemmeside med fokus på produkter og dimensioner


C.C. Contractor skal for 3. gang bygge for Siemens Gamesa i Aalborg\n30.03.2020 . 1. Spadestik\nC.C. Contractor har netop vundet totalentreprise om opførelse af to nye produktionshaller for Siemens Gamesa. Siemens Gamesa i Aalborg udvider produktionsfaciliteterne, så man fremover kan lave vindmøllevinger på over 100 meter i Nordjylland.\nFredag den 28. februar 2020 tog Siemens Gamesa første spadestik til opførelsen af to kæmpe haller, hvor opbygningen af mega-vingerne fremover skal finde sted.\n- Opførelsen af de nye produktionshaller er med til at imødekomme fremtidens krav til endnu større vinger og større produktionsvolumen. Investeringen kommer både firmaet og lokalområdet til gavn i mange år frem, lyder det fra Siemens Gamesa.\nHal 12 bliver på ikke mindre end 14.657 kvadratmeter, mens hal 13 bliver 4.135 kvadratmeter. De forventes at stå klar til produktion henholdsvis slut marts 2021 og ultimo 2020.\nC.C. Contractor og Siemens har et mangeårigt samarbejde bag sig. Denne udvidelse er den 3. i rækken i Aalborg, og C.C. Contractor står med den seneste udvidelse bag 2/3 af det samlede produktionsareal i Aalborg.\nBegge virksomheder har skrevet kontrakt med hinanden seks gange tidligere på opgaver i både Brande og Aalborg. C.C. Contractors A/S er glade for det netop indgåede samarbejde. ”Vi synes det er en utrolig spændende opgave, ikke mindst er det dejligt at kunne få lov at komme tilbage til en bygherre. Vi glæder os til at være med til at skabe rammerne for fremtidens vindmølleproduktion” siger Jørn From, direktør C.C. Contractors A/S.\nSe og hør mere om 1. spadestik på TV2 Nord.\nOg læs mere om det store projekt.


Hvordan skaber vi et mere kreativt samfund? - TID & tendenser\n14/05/2014| Livsstil, Samfund|af Lars Tvede\nHvordan skaber vi et mere kreativt samfund?\nDanmark er på glideflugt fra verdens økonomiske elite til en foreløbig blød midterposition. Årsagen er simpel: Vi kvæler vor kreativitet. Den slags ender undertiden rigtig galt, men opskrifterne på en turnaround findes: De er testet mange steder, og de virker hver gang. Hvad venter vi på?\nI januar 2014 udgav jeg bogen ”Det kreative samfund”, som handler om, hvordan kreativitet opstår, og hvilke samfundseffekter det har. Det er en ret lang historie (550 sider), men simpelt sagt blomstrer kreativitet primært, når folk samarbejder i åbne netværk (såsom frihandels-zoner), men samtidig er udsat for konkurrencepres (som i den private sektor, men ikke den


Quail-Myrkur-mayhem – Kajs Ølblog\nJule Mælk Cognac Edition, To øl (Quail-Myrkur-mayhem II)\nIt should have been a tiny …\nDen eminente cello-ekvilibrist Jo Quail var jo egentlig blot opvarmning den lørdag aften i Pumpehuset. Ikke desto mindre spillede hun lige op med hovednavnet – hvis hun da ikke ligefrem overstrålede det … men jeg er jo nok i virkeligheden bare biased, fordi hun er den af de optrædende, jeg fik mig en selfie med.\nMyrkur trykkede den i hvert fald også max af. Hun startede med et udvalg af folkesange i dæmpet, gylden belysning, hvor man først og fremmest kunne opleve hendes stemmes rækkevidde. Fløjlsblød som den fineste cream ale, men samtidig altid med en dunkel, truende kant, som en foruroligende mørk stout brygget i den dybeste underverden.\nOg mørket brød ud – i lys lue – da folkemusiksættet var færdigt. Salen eksploderede i brølende diskantstøj, da hun tog fat på sit dødsmetalsæt. Det, som de fleste nok var kommet for, måtte altså vente til allersidst, og udgjorde højest en tredjedel af koncerten. Det var vildt, voldsomt og ondt, men de forudgående mange minutter med tryllebindende melodiøsitet havde lagt en dæmper på folks smadretrang. I stedet fortsatte vi alle med at stå ganske stille, aktivt lyttende til endnu et brølende rabalder af ypperste fængslende underfundighed.\nHvad der præcis skete i løbet af koncerten og hvordan, husker jeg ikke. Men vi faldt i snak med et par venlige mennesker fra Tyskland. Måske hjalp det, at jeg forsikrede dem, at de lige så godt kunne tale tysk til mig som engelsk – for det har jeg det nu altid bedst med, når jeg taler med folk fra mit andet fædreland.\nFør vi vidste af det, havde de givet os en runde øl. Så gav vi dem en runde øl, og sådan blev det bare værre og værre som tiden gik. Der er ikke noget at sige til, at vi endte med at blive gode venner. Det var et kærestepar, der ikke var kede at at blive foreviget med undertegnede (tænk at så mange gider). Den ene af dem er desuden trommeslager i det fremstormende tyske dødsmetalband Orcus Patera, så det der med at optræde på selfies med rockstjerner var tæt på at blive en vane for mig den aften.\nDer røg et par gode øl mere ned. Ud over To Øl’s ‘Gose to Hollywood‘ (der i øvrigt ikke er en gueze, som jeg fik skrevet, men derimod en gose – ja, det er åbenbart en type for sig selv. Tak til læseren Nils Byrial Andersen for at have gjort opmærksom på dette på bloggens facebook-side) har Pumpehuset blandt andet min foretrukne industriøl, Albanis Mosaic IPA i deres faste udvalg. Men på et tidspunkt – enten fordi larmen fra barens anlæg blev os for meget, eller fordi stedet simpelthen lukkede – valgte vi at skride videre ud i byen.\nValget fald på Taphouse, hvor jeg for nogle uger siden nød nogle eminente smagsprøver sammen med en af mine læsere – Niels. Det var Marcus der valgte endnu en øl fra To Øl. Jeg kunne selv have fundet på samme, men af en ganske anden grund. Jeg ville have valgt den for at fortsætte i et godt spor fra den sidste øl, mens Marcus – der som bekendt var noget mere mellemfornøjet med gosen – snarere gik efter at give bryggeriet en chance for virkelig at vise sit værd.\nEn Jule Mælk Cognac Edition blev det til. En juleøl tilsat lactose – en tung, pløret og uforskammet mørk imperial stout, der har i alkohol, hvad den mangler i skumdannelse. Mægtige 15% er den oppe på, hvilket angiveligt er bryggeriets egen rekord. Fuldkommen uigennemsigtig er den, når den holdes op mod en endda ganske kraftig pære – så kan man egentlig godt tilgive dem, at skummet nærmest glimrer ved sit fravær.\nMan kan høre på optagelsen fra min mobiltelefon, at jeg er ved at være godt vissen, og jeg erklærer på stedet, at jeg går omkuld, hvis jeg bunder det lille glas kompakt tjære.\nDuft af svesker og lakrids når jeg at konstatere før jeg må holde pause fra indsnusningen, da alkoholdampene alene er ved at gøre en brat ende for aftenens anmeldervirksomhed. Brændt sukker og en antydning af røg emmer også fra den olieagtige substans, men selvom noterne klart har sød slagside, får det ingenlunde brygget til at virke mindre faretruende.\nSød, finsk lakrids gentager sig i aromaen ved smagning, hvor bryggets fylde formår at score topkarakter uden at være overvældende. Tværtimod er brygget overraskende letflydende, og letnedglidende. Nok vil man gerne nyde den langsomt, men frem for små afbrudte nip, egner denne sig at blive nydt legato. En kontinuerlig lille smal strøm, der får lov at løbe fra spidsen af tungen, langs gummerne og om til mandlerne, for så lige at svide en sidste gang i ganen før brygget farer ned gennem brystet til øjeblikkelig indre opvarmning og snarlig glæde, er den ideelle måde at nyde dette prægtige bryg.\n“How goes the notetaking?” hører man Marcus kækt inkvirere på optagelsen, hans stemme et nystemt klokkespil i sammenligning med mit eget hæse og rustne pibeorgel af en flækket strube.\n“It goes alright,” får jeg anstrengt snøvlet, “this is insanely strong. This is insanely dangerous. What the fuck did you get me into?”\n“It’s 15% that’s why we took a small one, which is against everything I believe in,” erklærer Marcus uden antydning af usikkerhed eller skælv i ordstrømmen.\n“Good idea with the small” jamrer jeg “it should have been a tiny”.\nSikke en aften! Det der koncert burde jeg gå til langt oftere. Og selvom jeg nu besluttede mig for at begive mig hjem, mens jeg stadig besad evnen til at begive, så var aftenen ikke engang helt slut for mit vedkommende …\nPå turen til stoppestedet krammede jeg en drag-queen … Jeg købte natmad i en Syv-Elleve helt uden at gøre mig pinligt bemærket … Og at tænke sig … det lykkedes mig at stå af bussen på det rigtige stoppested, da jeg alt for sent ud på natten nåede hjem til Husum.\n[To Øl] Gose to Hollywood, To Øl (Quail-Myrkur-mayhem I)\n(Fandeme ikke) Nestea …\nDa jeg tidligere på året – helt præcis Langfredag, hvor man skal ihukomme Jesu Kristi pine og død for vore synder ved kontemplativ askese, cølibat og total afholdenhed fra alt rart og godt – var til koncert med det engelske Grindcore-band Napalm Death på Loppen, bemærkede jeg, hvordan man på udskænknings- og koncertstederne på Christiania, har hævet niveauet betragteligt hvad angår øludvalget.\nAt undersøge hvorvidt dette også var tilfældet andre steder i København, fik jeg lejlighed til i lørdags, hvor min efterhånden faste medsmager Marcus havde inviteret mig med til koncert med den fremstormende og uhyre talentfulde danske sangerinde Myrkur. Som opvarmning spillede den ligeledes fremstormende og uhyre opfindsomme celloekvilibrist Jo Quail. Festlighederne fandt sted i Pumpehuset – and lo and behold, de havde sørme også nogle interessante øl i baren.\nJeg kunne ved samme lejlighed konstatere, at verden er et ganske småt sted. Marcus havde inviteret et par andre venner med, og den ene af dem var kærester med, om ikke min egen personlige, så i hvert fald bloggens frelser og redningsmand. Han hedder Christopher, og tilbage i 2015 donerede han et beløb som jeg kunne købe øl for på et tidspunkt, hvor midlerne til det var helt og aldeles i bund. Det var ikke kun af godhjertethed, men – og det gjorde han klart for mig, da jeg havde den udsøgte fornøjelse at møde ham så’n rigtigt i virkeligheden – fordi han kunne lide at læse, hvad jeg skrev og gerne ville sørge for, at jeg kunne fortsætte med det.\nHan skulle ikke blive den eneste nye ven, jeg fik den aften, men da der er ret meget på programmet i dette tema, vil jeg vente lidt med at udbrede mig mere om det lige nu.\nJeg kom ind i Pumpehuset temmelig uforberedt, idet jeg på forhånd ikke kendte Myrkur, og jeg lærte først Jo Quails navn at kende, efter at et par af mine medtilskuere ved koncerten henkastet sludrede om opvarmningen, der vist nok var noget med ‘en, der spillede violin eller sådan noget’. Ingen af os vidste helt, hvad vi skulle forvente, men skridtede op ad trappen til Pumpehusets højloftede sal med et åbent sind.\nHvad der ventede os var et musikalsk inferno – i vældig kontrast til kunstneren, der genert og spagfærdigt udtrykte sin glæde ved at spille i København, og ved at hun var blevet inviteret til dette af hovednavnet selv. Men så snart violinbuen blev svunget, gjaldede vældige musikalske mosaikker i alle farver, klange og skæve rytmiske figurer ud i lokalet, mens hele publikum lamslået stod fuldstændig tavse – betaget af skønheden og intensiteten af én kvinde, hendes cello, og et kreativt auditivt geni vel hinsides det meste af den skønhed jeg hidtil har haft fornøjelsen af at lægge øre til.\nAt lydteknikeren klokkede grundigt i det undervejs med yderst generende lydudfald, tog Jo Quail ikke så tungt. Hun spurgte kækt og spøgende publikum, om hun mon havde ramt decibelgrænsen. Havde hun ramt nogen grænse, var det nok snarere velklangsgrænsen, for hver knudret rytme, hver den mindste klangfarve i hendes langstrakte, evigt komplekse samt skiftevis musestille og bragende kompositioner gik igennem som den klareste kilde af det reneste ferskvand, den tørstige gane kunne ønske sig.\nSå fin huskede jeg slet ikke, at lyden i Pumpehuset var fra de andre mange gange, jeg har været der. På dét punkt må Loppen i hvert fald se sig slået med både længder og omgange.\nOg efter sådan en oplevelse, der med ét gør en til fan, er det også skønt at opdage, at kunstneren selv ikke lider det allermindste af hverken arrogance eller stjernenykker. Da jeg mere end lettere selskabeligt overrislet indfandt mig ved merchandise-standen efter koncerten for at erhverve mig en af hendes CD’er, faldt jeg – tilfældigt og uforvarende – i snak med den der nu stod der … og det viste sig så, at være kunstneren selv. Hun syntes bare det var hyggeligt, at mænge sig med dem, der havde lyttet til hendes vidunderlige musik. Og tænk – hun havde intet imod at lade sig forevige med undertegnede i en selfie. Det er hende til venstre, hvis nogen skulle være i tvivl.\nSådan en oplevelse må selvfølgelig fejres. Og begejstret kunne jeg konstatere, at baren lå inde med en af mine absolutte favorittyper af øl i hele den vide verden – en Geuze. To Øl står bag – og de plejer at levere gedigne oplevelser. Visuelt er etiketten lige i skabet med et traditionelt prøvebillede – om der er nogen dybere mening med det er jeg lige uvidende om og ligeglad med. Titlens ubehjælpsomme sprog varmer en gammel lingvists hjerte for sin gennemførte selvironi.\nPå dette tidspunkt brølede barmusikken ud af højtalerne, så jeg fandt lejlighed til at teste, hvor godt min mobiltelefon ville virke under de omstændigheder. Overraskende godt, skulle det vise sig. Så i modsætning til det kuldsejlede podcast-forsøg tidligere på måneden, trang min stemme alligevel mere end adækvat igennem. Bryggets kulør og duft må læserne have til gode. Det blev drukket af flasken, fordi situationer, som hin jeg var i, bare ikke altid tillader den luksus et ordentligt drikkeglas er.\nLad mig indledningsvis citere direkte fra optagelsen, så Marcus også kan være lidt med:\n“Marcus siger, at jeg er vokset op på Nestea, fordi jeg mener denne øl smager som limonade uden sukker. Marcus mener, den smager som limonade med sukker.”\nMed dette mente Marcus egentlig, at der var tale om en Geuze, der i for høj grad var tilpasset danske smagsløg. Den var ham ikke sur nok, og han var vist temmelig forundret over min åbenlyse begejstring for brygget.\nJeg vil til gengæld fastholde – eller i min salige brandert på optagelsestidspunktet var i jeg i hvert fald til sinds at fastholde – at man i Belgien sagtens kan støde på Guezes (hvis det er den korrekte flertalsform) med dette brygs afdæmpede surhedsgrad. Der er – bevares – et præsent element af vand i brygget, men syren er fortsat markant nok til at få festfolket fra nærliggende diskoteker til omgående at slyge brygget ud i koniske kaskader i retning væk fra mundtøjet. Vandelementet gør til gengæld brygget letdrikkeligt. Det skader ikke, så vidt jeg kan vurdere, at drikke brygget fra flasken.\nEn hverdagsgueze, ville jeg kalde den. Den formår at smage skønt samt læske og vederkvæge uden at være unødigt tynd. Til gengæld er syren bevaret, så man ikke er i tvivl om stilen.\nGodt bryghåndværk endnu engang fra To Øls side. Skæbnen, drillenisserne eller de lyserøde elefanter – hvem end, der nu styrer den slags (en eller anden må have styret, for ingen af os i forsamlingen – Marcus, hans venner, vores nye tyske venner, og allermindst undertegnede – havde styr på noget som helst) ville at den næste øl, vi fik – på Taphouse få gader derfra – også var fra To Øl.\nMen anmeldelsen af den må altså også lige vente en smule …


Mad & Søde Sager: Jordbærpluk\nJordbær plukning blev til lidt over 10 kg i denne her omgang\nI dag stod den på plukning af lækre søde jordbær, sammen med min skønne søster og søde niece på 2 år. Der blev plukket lidt over 10 kg jordbær! Så jordbær med fløde bliver det helt sikkert til i aften og så er de ellers blevet renset og kommet i poser med et ½ kg i hver og i fryseren. Så er de lige til at tage op til jordbærgrød, hvilket min kæreste og jeg elsker rigtig meget og med iskold fløde på :)\nDer skal helt sikkert også laves et par glas marmelade. Der vil om ikke så længe blive smidt nogle opskrifter op på marmelader og jordbærgrød samt meget meget mere, med jordbær ;) Så husk at gik forbi.\nIndsendt af Sidsel Jensine Kristensen Worm kl. 06.45\nEtiketter: bær, frugt, jordbær, sommer


STRiDA - historien\nSTRiDA'en er i Danmark\nSOS – spørgsmål og svar\nSTRiDA – historien\nSTRiDA’ens historie rækker tilbage til 1984, hvor den engelske tekniske designer, Mark Sanders, udviklede konceptet, da han som overbygning på sin tekniske uddannelse tog en masters degree ved Royal College of Art i London.\nSom pendler til og fra London havde Sanders et problem, fordi ingen trafik-former hver for sig svarede til hans behov. Han manglede noget til at binde de offentlige transport-former sammen, og baseret på nogle få funktionelle krav og på bunker af skitser og små modeller nåede Mark Sanders frem til STRiDA’ens karakteristiske grundform bestående af tre rør, sat sammen i en trekant.\nSanders’ grundige analyse og åbne skitseproces mundede ud i et stærkt og holdbart koncept. STRiDA’ens mange små detaljer er langsomt vokset i raffinement og kvalitet, mens stellet og det overordnede design kun har ændret sig ubetydeligt.\nPå design- og arkitektur-blog’en www.dezeen.com kan du læse et interview med Mark Sanders om design-processen. Herunder kan du desuden se en video, der fortæller den samme historie, og en video med en ung Mark Sanders, der præsenterer en tidlig model:\nVi yder 14 dages fuld returret på alle køb, som foretages på vores webshop.\nbeCopenhagen ApS ·Fortunstræde 1 · 1065 København K\n+45 33142040 · info@strida.dk\nCVR: 34 47 85 03\nbeCopenhagen © 2013. All Rights Reserved.